hotchpotch/miracl-hf-unified huggingface dataset:
సైఫన్
సైఫన్ అనగా తిరగబడిన "U" ఆకారపు గొట్టం లేదా పైపు, ఈ సైఫన్ అనే పదాన్ని సాధారణంగా ఎత్తునున్న నీటిని లేదా ఇతర ద్రవాల్ని చిట్కా పంపు పద్ధతిలో తిరగేసిన "U" ఆకారపు గొట్టం ద్వారా పల్లమునకు ప్రవహింపజేసే పరికరాలను సూచించడానికి ఉపయోగిస్తారు. – see siphon terminology – but in the narrower sense it refers specifically to a tube in an inverted U shape which causes a liquid to flow uphill, above the surface of the reservoir, without pumps, powered by the fall of the liquid as it flows down the tube under the pull of gravity, and is discharged at a level lower than the surface of the reservoir whence it came. Note that while the siphon must touch the liquid in the (upper) reservoir (the surface of the liquid must be above the intake opening,) it need not touch the liquid in the lower reservoir and indeed there need not be a lower reservoir – can discharge into mid-air so long as the exit is below surface of the upper reservoir.
చిట్కా పంపు అనగా ఒక చిట్కాను ఉపయోగించి పనిచేయించే పంపు. మిట్టనుంచి పల్లంనకు ప్రవహించుట ద్రవముల సహజ లక్షణం. ద్రవానికి ఉన్న ఈ ప్రత్యేక లక్షణం ఆధారంగా ప్రవాహమునకు అడ్డుపడిన గట్టులను దాటించి ద్రవంను పల్లమునకు పంపించవచ్చు. భూమికున్న గురుత్వాకర్షణ శక్తి వలన మరియు ద్రవం తనకున్న పల్లమునకు ప్రవహించే శక్తితో భూభాగాన్ని ఆవిరిస్తూ ఉంటుంది. తన ప్రవాహమునకు అడ్డువచ్చిన కట్టలను తెంచుకుని మరీ పల్లమును చేరుటకు ప్రయత్నిస్తూ ఉంటుంది. కట్ట అడ్డు ఉన్న ద్రవం ఎంత ఎక్కువున్నను ఎంత మిట్టనున్నను సాధారణ స్థితిలో గట్టును దూకి ప్రవహించలేదు. అయితే కొన్ని పరిస్థితులు అనుకూలించినట్లయితే గట్టును దూకి కూడా ద్రవం ప్రవహించగలదు. ప్రకృతి ద్వారా సహజ సిద్ధంగా అటువంటి పరిస్థితులు ఏర్పడటం చాలా అరుదు, అసలు చెప్పాలంటే సహజ సిద్ధంగా అటువంటి పరిస్థితులు ఏర్పడవు. మానవుడు అత్యంత సులభంగా అటువంటి పరిస్థితులను కల్పించి ద్రవము గట్టు దూకేలా చేసి అనేక అవసరాల కొరకు వాడుకుంటునాడు, పూర్వం నుంచి నేటి వరకు ప్రపంచ వ్యాప్తంగా అన్ని ప్రాంతాల్లో ద్రవం గట్టు దూకించే విధానాన్ని మానవుడు ఉపయోగించుకున్నాడు, ఇక ముందు ఉపయోగించుకుంటాడు కూడా. ఎందుకంటే ఈ విధానం చాలా సులువైనది మరియు అత్యంత చౌకైనది, సాధారణంగా యంత్ర విద్యుత్ అవసరం లేనిది.
సాధారణంగా ఎక్కువగా చాలా కొద్ది మొత్తంలో ద్రవంను దూకించుటకు నలగని, రంధ్రములు లేని వంగె గుణముగల సన్నని పైపు ఉపయోగిస్తుంటారు. పైపుని ద్రవంతో నింపి రెండు చివరలు మూసి ఉంచి ఒక చివరను మిట్టనున్న లేదా ఎగువనున్న ద్రవంలో ఉంచి మరొక చివరను పల్లమున ఉంచి ముందుగా ద్రవంలో నున్న పైపు చివర అడ్డును తొలగించి వెనువెంటనే పల్లములో నున్న మరొక పైపు చివరి అడ్డు తొలగించినట్లయితే మిట్టనున్న ద్రవం ఆ పైపు ద్వారా పల్లమునకు దూకుతూ ప్రవహిస్తుంది. ఈ విధానం సాఫీగా కొనసాగాలంటే రెండు చివరలు ద్రవంలో మునిగి ఉండాలి, అలా చేయనట్లయితే గాలి చొరబడి జరుగుతున్న ప్రక్రియ ఆగిపోతుంది.
ఏకైక వీరుడు
ఇది మన్నాదిమన్నన్ అనే తమిళ సినిమాకు డబ్బింగ్. మహారథి మాటలు కూర్చగా, వీటూరి గీతాలను అందించాడు. అలంకార్ చిత్ర ద్వారా ఈ సినిమా 1962 నవంబర్ 10 శనివారం విడుదలయ్యింది.
ప్రభుత్వ డిగ్రీ కళాశాల,ఖైరతాబాద్
ఖైరతాబాద్ ప్రభుత్వ డిగ్రీ కళాశాల 1973సంలో స్థాపించబడింది. ఈ కళాశాల 8 ఎకరాల విస్తీర్ణంలో ఉంది. హైదరాబాద్ నగరం నడిబొడ్డులోని ఖైరతాబాద్లో ఈ కళాశాల ఉంది. చింతల్ బస్తీ కాలనీలోకి ఉన్న ఈ భవనం నిజాం కాలంనాటిది. అప్పట్లో హైదరాబాద్ స్టేట్ పరిపాలనకు ఈ భవనాన్ని ఉపయోగించేవారు. ఆంధ్రప్రదేశ్ రాష్ట్రం 1973 వ సంవత్సరంలో ఈ భవనంలో డిగ్రీ కళాశాలను ఏర్పాటుచేసింది. 70, 80, 90వ దశకాల్లో ఈ కాలేజీ ప్రభ ఎంతగానో వెలిగిపోయింది. మాజీ మంత్రి దానం నాగేందర్, ప్రస్తుత ఆంధ్రప్రదేశ్ డిప్యుటీ స్పీకర్ మండలి బుద్ధప్రసాద్ ఈ కళాశాలలో విద్యనభ్యసించినవారే. 2010 నుండి ఈ కాలేజిని కో-ఎడ్యూకేషన్ కాలేజిగా మార్చారు.
ఈ కళాశాలలో 3 భవనాలు ఉన్నాయి. ఈ కళాశాలలో B.A, B.com, B.sc కోర్సులు అందుబాటులో ఉన్నాయి. ప్రతి కోర్సుకు వేరు వేరు శాఖలు ఉన్నాయి. ఈ కళాశాలలో ఎందరో గొప్ప వ్యక్తులు చదువు కున్నారు. ఇక్కడి వాతావరణం చాల ఆహ్లాదకరంగా ఉంటుంది. ఇక్కడ విద్యార్థులకు అన్ని రకాల సదుపాయాలు అందుబాటులో ఉన్నాయి. ఈ కళాశాల ఉస్మానియా విశ్వవిద్యలయానికి అనుసంధానమై ఉంది. ఇందులో సుమారుగా 1000 మంది విద్యార్థులు మరియు 50మంది అధ్యాపకులు ఉన్నారు.
ఈ కళాశాలలో ఎన్.సి.సి, ఎన్.ఎస్.ఎస్, అందుబాటులో ఉన్నాయి.ఎన్.సి.సి. శిక్షణలో భాగంగా కేడెట్లలో జాతీయ సమైక్యతా భావము పెంపొందించటానికి జాతీయ సమైక్యతా శిబిరాలు నిర్వహిస్తారు.సాధారణంగా ఈ శిబిరాలలో దేశంలోని అన్నీ రాష్ట్రాల నుండి ఎంపిక చేయబడిన కేడెట్లు ఒకే ప్రాంగణములో కలిసి బస చేయటం వలన వారి మధ్య స్నేహభావము,అవగాహన ఏర్పడుతుంది.
మల్లాయిపాలెం
మల్లాయిపాలెం గ్రామం తూర్పుగోదావరి జిల్లాలోని ముమ్మిడివరం మండలం లోనిది. ఇక్కడ ప్రధాన వృత్తి వ్యవసాయం.
హర్షవర్థనుడు
హర్షవర్థనుడు లేదా హర్షుడు భరతమాత మేటి పుత్రులలో ఒకడైన చక్రవర్తి భారతదేశ చరిత్రలో హర్షుని పేరు మిక్కిలి ప్రసిద్ధికెక్కినది శాంతి యుద్ధము ఈ రెండు రంగాములలోను అతను సరిసమానమైన కీర్తిని గడించెను . అతడు ఒక మహా చక్రవర్తి, ధీర వీర సైన్యధిపతి, సహిత్య కాలాభిమాని, నాటక కర్త మహనీయ గుణసంపన్నుడు ఆకర్షనీయమైన వ్యక్తి.
స్థానేశ్వర సింహాసనాన్ని అధిష్టించి హిందూస్థానాన్ని పాలించిన ఆఖరి హిందూ చక్రవర్తి హర్షవర్థనుడు. గౌడ శశాంకుడి నుంచి కనౌజ్‌ను విడిపించి, రాజధానిని స్థానేశ్వరం నుంచి కనౌజ్‌కు మార్చాడు. శశాంకుడి అనంతరం గౌడ దేశాన్ని కూడా ఆక్రమించాడు. ఆ తర్వాత తన దిగ్విజయ యాత్రలు ప్రారంభించి.. సింధు, వల్లభి, గుజరాత్, సౌరాష్ర్ట మొదలైన ప్రాంతాలను జయించాడు. లత, మాళ్వా ప్రాంతాలపై ఆధిపత్యం విషయంలో హర్షుడికి.. బాదామీ చాళుక్యరాజు రెండో పులకేశితో ఘర్షణ అనివార్యమైంది. హర్షుడు.. పులకేశితో యుద్ధానికి చేసిన సన్నాహాల గురించి బాణభట్టుడు తన రచనల్లో వివరించాడు. వీరి మధ్య జరిగిన యుద్ధం గురించిన ప్రస్తావన రెండో పులకేశికి చెందిన ఐహోల్ ప్రశస్తిలో కనిపిస్తుంది. ఈ యుద్ధంలో హర్షుడి విజయం సందిగ్ధకరం అని భావించాలి. కానీ పులకేశి వారసులు ఈ యుద్ధంలో విజయం సాధించినట్లు పేర్కొన్నారు. అయితే చరిత్రకారులు వీరి మధ్య స్నేహపూర్వక ఒప్పందం జరిగినట్లు భావిస్తున్నారు. హర్షుడు సాధించిన సైనిక విజయాల సమాచారం అతడు జారీ చేసిన వివిధ శాసనాల ద్వారా లభిస్తోంది. హర్షుడు బన్సిఖేర, మధుబన్, సోనేపట్ మొదలైన శాసనాలను జారీ చేశాడు. హర్షుడు మరణించే నాటికి ఇతడి రాజ్యంలో కాశ్మీర్ తప్ప మిగిలిన ఉత్తర భారతదేశమంతా ప్రత్యక్షంగానో, పరోక్షంగానో అంతర్భాగంగా ఉండేది. అందుకే హర్షుడిని ఉత్తర భారతదేశాన్ని పాలించిన చివరి గొప్ప హిందూ రాజుగా పరిగణిస్తారు.
ఇతడి రాజ్యాన్ని చైనా యాత్రికుడు హ్యుయాన్‌త్సాంగ్ సందర్శించాడు. హర్షుడు అయిదేళ్లకోసారి ప్రయాగలో ‘మహాపరిషత్’ ఏర్పాటు చేసి దానాలు చేసేవాడు. పండిన పంటలో 1/6వ వంతుని శిస్తుగా వసూలు చేసేవాడు. ప్రభుత్వాధికారులకు జీతాలకు బదులు భూములు ఇచ్చేవాడు. దీన్ని ఫ్యూడలిజం అంటారు. బానిసలతో బలవంతంగా పని చేయించేవాడు. హర్షుడు స్వయానా కవి. సంస్కృతంలో ‘నాగానందం’, ‘ప్రియదర్శిక’, ‘రత్నావళి’ నాటకాలు రచించాడు. ఇతడి ఆస్థానకవి బాణభట్టుడు ‘కాదంబరి’, ‘హర్షచరిత్ర’ వచన కావ్యాలు రాశాడు. మయూరుడు సూర్యశతకాన్ని, భర్తృహరి శృంగార, వైరాగ్య శతకాలను రచించాడు. నలంద, వల్లభి విశ్వవిద్యాలయాలు ఇతడి కాలంలో వర్థిల్లాయి.
క్రీ.శ. 643లో కనౌజ్‌లో హర్షుడు ఒక సర్వమత సమ్మేళనాన్ని హుయాన్‌త్సాంగ్ అధ్యక్షతన నిర్వహించాడు. హర్షుడు మొదట శైవ మతాన్ని ఆదరించినప్పటికీ తర్వాతి కాలంలో బౌద్ధాన్ని స్వీకరించాడు. ఏటా రాజధానిలో బౌద్ధమత సమావేశాలు నిర్వహించేవాడు. నలంద విశ్వవిద్యాలయానికి 100 గ్రామాలను దానంగా ఇచ్చాడు. అందుకే ఇతని కాలంలో నలంద బౌద్ధ విశ్వవిద్యాలయం చాలా ఉన్నత దశలో ఉందని హుయాన్‌త్సాంగ్ పేర్కొన్నాడు. 10 వేల మంది విద్యార్థులు, 1,500 మంది గురువులతో ఈ విశ్వవిద్యాలయం గొప్పగా విలసిల్లిందని అతడు తెలిపాడు. హర్షుడు కాశ్మీర్‌ను సందర్శించినప్పుడు అక్కడి నుంచి బుద్ధుడి దంతపు అవశేషాన్ని కనౌజ్‌కు తెచ్చి దానిపై బౌద్ధస్తూపాన్ని నిర్మించాడు. ప్రాచీన భారతదేశ చరిత్రలో మహాయాన బౌద్ధాన్ని ఆదరించిన చివరి చక్రవర్తిగా హర్షుడిని పేర్కొనవచ్చు.
హర్షుడు పండిత పోషణకు తన ఆదాయంలో 1/4 వంతు వినియోగించాడు.హర్షుని కాలం రాజ భాష : సంసృతం==మూలాలు==
జబర్దస్త్ (హాస్య ప్రదర్శన)
జబర్‌దస్త్ ఈ టీవీలో ప్రసార మయ్యే ఒక హాస్య ప్రదర్శన (కామెడీ షో). ఇది భారతదేశంలోని తెలుగు రాష్ట్రాలలో అత్యధిక ప్రజాదరణ పొందిన కార్యక్రమం. ఈ షోను మొదట ఈటీవీలో ఫిబ్రవరి 7, 2013 న ప్రారంభించారు.
f న్యాయనిర్ణేతలుగా ప్రముఖ తెలుగు సినిమా నటులు ఐన నాగేంద్రబాబు మరియు రోజా సెల్వమణిలు నిర్వహిస్తున్నారు.
ఈ ఎపిసోడ్ ప్రాథమికంగా మూడు వివిధ జట్ల మధ్య జరిగే పోటీ. ఆ తర్వాత యిది ఐదు టీముల మధ్య హాస్య ప్రదర్శనలు నిర్వహించే కార్యక్రమంగా మారింది. ఈ షో చివర్లో అన్ని టీములు వారి ప్రదర్శనా విధానాన్ని బట్టి పది పాయింట్లకు గానూ వారు పొందే పాయింట్ల ఆధారంగా విజేతను నిర్ణయిస్తారు. ఈ పాయింట్లు న్యాయనిర్ణేతలు నిర్దేశిస్తారు. చివర్లో న్యాయనిర్ణేతలు నిర్ణయించిన టీం నకు 10,000 రూపాయలు నగదు బహుమతిని అందజేస్తు వారు ప్రదర్శించిన స్కిట్ లో ఒక సన్నివేశం గల పోస్టరును ఈ వారం పోస్టరుగా నిర్ణయిస్తారు.
ఈ కామెడీ స్కిట్ ల చివర్లో అన్ని జట్ల నాయకులు ఒక జోకును చెప్పాలి. అందులో మంచి జోకును న్యాయనిర్ణేతలు నిర్ణయించి ఆ వర్గ నాయకునకు 10,000 రూపాయల బహుమతిని కూడా యిస్తారు.ఈ కార్యక్రమంలో న్యాయనిర్ణేతలుగా ప్రముఖ తెలుగు సినిమా నటులు ఐన నాగేంద్రబాబు మరియు రోజా సెల్వమణిలు నిర్వహిస్తున్నారు.
భారత జాతీయ గ్రంథాలయం
నేషనల్ లైబ్రరీ ఆఫ్ ఇండియా లేక భారత జాతీయ గ్రంథాలయం () అనేది అలీపూర్, కోలకతా లోని బెల్వెడెరే ఎస్టేట్ లో కలదు, ఇది వాల్యూమ్‌ పరంగా మరియు భారతదేశం యొక్క ప్రజా రికార్డు గ్రంథాలయంగా భారతదేశంలో అతిపెద్ద గ్రంథాలయం. ఇది భారత ప్రభుత్వం యొక్క సంస్కృతి శాఖ, పర్యాటక మరియు సాంస్కృతిక మంత్రిత్వ శాఖ అధ్వర్యంలో ఉంది. ఈ గ్రంథాలయం ప్రముఖ గ్రంథాల సేకరణకు, పుస్తక పంపిణీకి మరియు భారతదేశంలో ముద్రించబడిన అమూల్య గ్రంథాల సంరక్షణకు ఉద్దేశించబడింది. ఈ గ్రంథాలయం సుందరమైన 30 ఎకరాల (120,000 m²) బెల్వెడెరే ఎస్టేట్ లో కలదు. ఇది 2.2 మిలియన్ల పుస్తకాల కంటే ఎక్కువ సేకరణతో భారతదేశంలో అతి పెద్దదిగా ఉంది. స్వాతంత్ర్యం రావడానికి ముందు ఇది బెంగాల్ లెఫ్టినెంట్ గవర్నర్ అధికార నివాసంగా ఉండేది.
అపుర్ సంసార్
అపుర్ సంసార్ 1959 లో విడుదలైన ఒక బెంగాలీ చలన చిత్రం. అపు త్రయం అను మూడు బెంగాలీ చిత్రత్రయంలో ఆఖరిది. భారత దేశంలో అతి ప్రసిద్ధులైన సత్యజిత్ రే ఈ చిత్రానికి దర్శకత్వం వహించారు. అపు అనే ఒక మనిషి బాల్యం మరియు యవ్వన దశల చుట్టూ ఈ అపు త్రయం కథనం తిరుగుతుంది. శ్రీ బిభూతి భూషణ్ బెనర్జీ రాసిన అపరాజితో నవల ఆధారంగా ఈ చలన చిత్రం నిర్మించబడింది.
అపు యొక్క యవ్వన జీవితంలో చోటు చేసుకునే సంఘటనలు ఈ చిత్రంలో వుంటాయి. ఈ చిత్రానికి చాలా పురస్కారాలు వచ్చాయి. భారత జాతీయ చలనచిత్ర పురస్కారం ఈ సినిమాకు లభించింది. అంతే కాకుండా చాలా అంతర్జాతీయ పురస్కారాలు కూడా లభించాయి.
ద టీ ఫ్యాక్టరీ
ద టీ ఫ్యాక్టరీ దక్షిణ భారతదేశంలో అత్యంత ఎత్తులో ఏర్పాటు చేయబడిన తేయాకు కర్మాగారం. ఇది తమిళనాడు రాష్ట్రంలో నీలగిరి జిల్లా లో విస్తరించి ఉన్న నీలగిరి పర్వతశ్రేణుల్లో ఏర్పాటుచేశారు. చుట్టూ తేయాకు తోటల మధ్య, నీలగిరి పర్వతాలలో అత్యంత ఎత్తైన దొడ్డబెట్టశిఖరానికి సమీపంలో ఈ కర్మాగారం ఉంది. వేసవి విడిది ప్రాంతమైన ఊటీకి 8 కిలో మీటర్ల దూరంలో ఉంటుంది. ఊటీ చుట్టు పక్కల సందర్శనీయమైన ప్రాంతాలలో ఇది ఒకటి. ఊటికి వచ్చే పర్యాటకులు కచ్చితంగా దొడ్డబెట్ట శిఖరాన్ని సందర్శిస్తుంటారు. దొడ్డబెట్ట శిఖర సందర్శనార్థం వచ్చే పర్యాటకులు సమీపంలోనే ఉండే టీ ఫ్యాక్టరికి కూడా వస్తుంటారు. పర్యాటకుల కొరకు కర్మాగారంలో ప్రత్యేక ఏర్పాట్లు చేశారు. తేయాకుల నుండి టీ పొడిగా మారే క్రమంలో పచ్చి ఆకుల దశ నుండి తేమలేని పొడిగా మారి, ప్యాకెట్ల రూపంలోకి మారే వరకు ప్రతి దశనూ కర్మాగారంలో పర్యాటకులు క్షుణ్ణంగా పరిశీలించే ఏర్పాట్లుచేశారు. కర్మాగారంలో టీ మ్యూజియం కూడా ఉంది. కర్మాగారం సందర్శనార్థం పది రూపాయలు ప్రవేశ రుసుం ఉంటుంది. సందర్శనార్థం వచ్చిన పర్యాటకులందరికీ ఉచితంగా టీ అందజేస్తారు. చల్లటి ప్రాంతంలో అద్భుత రుచితో ఉండే టీ పర్యాటకులను అనందపరుస్తుంది. అక్కడ దొరికే టీ పొడి కొనడానికి ఉద్యుక్తులను చేస్తుంది.
మహారాణి ఆదిలక్ష్మిదేవమ్మ
మహారాణి ఆదిలక్ష్మిదేవమ్మ మహబూబ్ నగర్ జిల్లా లోని ఒకనాటి గద్వాల సంస్థానాన్ని పాలించిన మహారాణి. రాజా చిన సీతారామభూపాలుని భార్య. ఆయన అనంతరం పాలనచేశారు. 1946 నుండి 1949 వరకు పాలించారు.. ఈమె ఈ సంస్థానపు చివరి పాలకురాలు కూడా. నిజాం నవాబును ఎదురించిన వీరవనిత. గద్వాల సంస్థానాన్ని స్వతంత్ర సంస్థానంగా ప్రకటించి పాలించింది. సీతారామభూపాలునికి సంతానం లేకపోవడంచే నిజాం నవాబు తమ రాజ్యంలో గద్వాల సంస్థానాన్ని కలుపుకుంటే, రాణి న్యాయపోరాటం చేసి సంస్థానాన్ని తిరిగి చేజిక్కించుకుంది. సంస్థానంలో సంప్రదాయంగా వస్తున్న సాహిత్య పోషణను కొనసాగిస్తూ, ఎందరో కవులను ఆదరించి గద్వాలకు విద్వద్గద్వాలగా కీర్తి రావడానికి కారకులయ్యారు. ఎంతోమంది కవుల పుస్తకాలను ముద్రింపజేశారు. 1949 లో సంస్థానాల, జాగీర్ధారుల పాలనలు రద్దు కావటంతో రాణి సంస్థానపు ఆస్తులను, చారిత్రాత్మక గద్వాల కోటను ప్రభుత్వ పరం చేశారు. 1663లో రాజా పెద సోమభూపాలుడి పాలనతో ప్రారంభమైన గద్వాల సంస్థానపు పాలన 1949లో మహారాణి ఆదిలక్ష్మిదేవమ్మ పాలనతో ముగిసింది. ఆమె పేరు మీదుగా గద్వాల కోటలో మహారాణి ఆదిలక్ష్మిదేవమ్మ ప్రభుత్వ డిగ్రీ కళాశాలను ఏర్పాటుచేశారు. ఇది మహబూబ్ నగర్ జిల్లాలో ఏర్పాటైన మొదటి డిగ్రీ కళాశాల. రాణి 18.08.1953లో అస్తమించారు.
చింతపట్ల వెంకటాచారి
Dr.Chintapatla Venkata Chary Wiki
డాక్టర్ చింతపట్ల వెంకటాచారి, తండ్రి చింతపట్ల సత్తయ్యా చారి (దారు శిల్పి కళాకారుడు) మరియు తల్లి పేరు లక్ష్మి నర్సమ్మ ( పుట్టిన తేది : 14-10-1967) పుట్టిన ఊరు మొగ్డుంపల్లి గ్రామం, భువనగిరి, తాలుక, నల్గొండ జిల్లా, తెలంగాణా రాష్ట్రం. రహస్య లిపి - లైన్ స్క్రిప్ట్ ఆర్ట్ సృష్టి కర్త. కంప్యూటర్ బార్ కోడ్ పోలికగా ఉండే 'లైన్ స్క్రిప్ట్ ఆర్ట్&లో ' నిలువు గీతాలుగా కనిపిస్తాయి. ఈ లిపిని 1987లో కనుకొనడం జరిగింది.
వెంకటాచారికి వచ్చిన ఆలోచన ఒక అక్షరాన్ని సాగదీసి ఏటవాలుగా రాస్తే ఎలా కిన్పిస్తుంది అన్న ఆలోచన ఈ రహస్య లిపి - లైన్ స్క్రిప్ట్ ఆర్ట్ సృష్టికి దోహదపడింది. సాగదీసి రాసిన అక్షరాలను ఎలా చదవాలి అనే ఆలోచనకు సాగదీసి రాసిన అక్షారాలను ఏటవాలుగా ఒక కోణంలో పెట్టినట్టైతే ఆ అక్షరాలూ దగ్గరుకు వచ్చి చిన్నవిగా కనిపిస్తాయి అప్పుడే మనం చదువుకునే విదంగా ఉంటాయి. ఇందులో రహస్యంగా దాగి ఉన్న అక్షరాలు కనిపించవు ఎప్పుడైతే ఆ గీతాలను ఏటవాలుగా 45 నుండి 75 డిగ్రీల కోణంలో ఒక కన్ను మూసుకొని చేసినట్టైతే అందులో ఉన్న అక్షరాలూ అచ్చు అక్షరాల మాదిరిగా కనిపించి చదువుకునే క్రమంలో లిపిగా కనిపిస్తాయి.
ఈ లిపి ద్వారా డా: చింతపట్ల వెంకటాచారికి యునైటెడ్ తియోలాజికల్ రిసెర్చ్ యూనివర్సిటీ ద్వారా గౌరవ డాక్టరేట్ పొందినారు.
ఈ క్రమంలో ఉండే ఈ లిపిని ఎన్నో విదాలుగా వాడుకోవచ్చు . ఫన్ని గ్రీటింగ్స్ గా, రహస్య లేఖలు రాసుకోవచ్చు. సైన్సు ఫర్ములాస్ దాచిపెట్టుకోవచ్చు. గుప్తంగా ఉండవలసిన అక్షర నిధిని ఈ (రహస్య లిపి - లైన్ స్క్రిప్ట్ ఆర్ట్ ద్వారా దాచుకోవచ్చు. ఈ రహస్య లిపి - లైన్ స్క్రిప్ట్ ఆర్ట్ ఉపయోగించి రోడ్స్ పైన కాషన్ కోడ్స్ గా ఉపయోగిస్తున్నారు. అలాగే క్రికెట్ స్టేడియంలో కుడా ఈ లిపిని వాడడం జరుగుతుంది.
గిన్నిస్ బుక్ ఆఫ్ రికార్డ్స్, లిమ్కా బుక్ ఆఫ్ రికార్డ్స్ తరహాలో తెలుగు వారికి కూడా ఒక రికార్డు ( ఘనతల పుస్తకం ) బుక్ ఉండాలన్న ఉద్దేశంతో డా. చింతపట్ల వెంకటాచారి ఆలోచన మేరకు,4 వ తెలుగు ప్రపంచ మహా సభలను పురస్కరించుకొని తేది 24 -12-2012 రోజున మండలి బుద్ధప్రసాద్ గారి చేతులమీదుగా లోగో ఆవిష్కరణ హైదరాబాద్ లో మరియు 30 -12- 2012 రోజున తుమ్మిడి చారిటబుల్ సంస్థ పక్షాన విశాకపట్టణంలో తెలుగు బుక్ ఆఫ్ రికార్డ్స్ వెబ్ సైట్ ఆవిష్కరణ చేయడం జరిగింది
తెలుగు వారిలో ఉన్న ప్రతిభాపాటవాలను వెలికి తీసి వారికి ఒక గుర్తింపు నిచ్చే ఘనతల పుస్తకంముగా ప్రారంభించబడిన సంస్థ తెలుగు బుక్ అఫ్ రికార్డ్స్. ప్రవాస, నివాస తెలుగు వారు ఇందులో దరఖాస్తు పెట్టుకోవచ్చు, ఇందులో ముఖ్యంగా తెలుగు సంస్కృతీ, సంప్రదాయాలు, తెలుగు ఔనత్యము, తెలుగు వారి కట్టు బొట్టు, తెలుగు పండుగలు, తెలుగు కవులు, తెలుగు ప్రాచీన కట్టడాలు, తెలుగు వారు నిర్వహించే వింతలూ విశేషాలు, వినోద, విజ్ఞాన వివిధ అంశాలకు ఇందులో నమోదు చేసుకోవడానికి అర్హత ఉండును
తెలుగు బుక్ అఫ్ రికార్డ్స్ గౌరవ సలహాదారులుగా తెలుగు అధికార భాష సంఘం అధ్యక్షులు, ప్రస్తుత సహాయ స్పీకర్ మండలి బుద్ధప్రసాద్ గారు, బృందావన పార్ధసారథి - (మార్షియాస్ తెలుగు గురుకుల పాఠశాల వ్యవస్థాపకులు), ప్రముఖ కుటుంబ సలహాల వైద్యులు, డాక్టర్ సమరం, అన్నవరం రామ స్వామి ( ప్రముఖ సంగీత విద్వాంసులు), జె . డి. లక్ష్మి నారాయణ గారు, ఐ ఏ ఎస్ . శ్రీ ఘంటసాల రత్న కుమార్ ( ప్రముఖ గాయకుడు) డా : సాయి శ్రీ గారు ( ప్రముఖ మానసిక నిపుణులు) ఉన్నారు.
తెలుగు బుక్ ఆఫ్ రికార్డ్స్ గురించి వివరాలు తెలుసుకోవాలంటే : TELUGU BOOK OF RECORDS లేదా ఈ మెయిల్ ద్వార తెలుసుకోవచ్చు : telugubookofrecords@gmail.com
ఆంధ్ర ప్రదేశ్ రాజధాని ప్రాంతము
2014 సం.ఆంధ్ర ప్రదేశ్ పునర్వ్యవస్థీకరణ చట్టం పూర్వ ఆంధ్ర ప్రదేశ్ రాష్ట్రము వారు రెండు భాగాలుగా అనగా, తెలంగాణ రాష్ట్రము, మిగిలిన భాగం అదే పాత రాష్త్రము పేరు నిలిపి కొత్త ఆంధ్ర ప్రదేశ్ రాష్ట్రముగా విడిపోయారు. పునర్వ్యవస్థీకరణ ముందు రాష్ట్ర రాజధాని, హైదరాబాద్ భౌగోళికంగా తెలంగాణ రాష్ట్రములో ఉన్ననూ ఆంధ్ర ప్రదేశ్‌ రాష్ట్రమునకు అది, ఒక న్యూ రాజధాని ఆంధ్ర ప్రదేశ్‌కు ఎంపిక నిర్మాణం పూర్తి అయ్యేవరకు రాజధానిగా ఉంటుందని నిర్ణయించారు. అయితే హైదరాబాదు 10 సంవత్సరాలు వరకు మాత్రమే రెండు కొత్త రాష్ట్రాలకు ఉమ్మడి రాజధానిగా కొనసాగుతూ పనిచేస్తుంది.
కొత్త రాజధాని కృష్ణా నది ఒడ్డున, గుంటూరు జిల్లాలో 122 చదరపు కిలోమీటర్ల (47 sq mi) విస్తీర్ణంలో నిర్మించబోతున్నారు. ఇది 12 కి.మీ. విజయవాడ నగరం యొక్క ఉత్తర-పడమర మరియు గుంటూరు నగరం యొక్క 20 కి.మీ. ఈశాన్యం వరకు ఉంటుంది. ఇది 17 గ్రామాలుతో ఆరు సెక్టార్లగా ఉంటుంది. 
అవి, మంగళగిరి మండలంలో మూడు, అవి, కురుగల్లు, నీరుకొండ, నిడమర్రు గ్రామాలు ఉంటాయి మరియు తుళ్ళూరు మండలంలో 14 గ్రామాలు, అయితే అవి, అబ్బరాజుపాలెం, బోరుపాలెం, దొండపాడు, లింగాయపాలెం, మందడం, మల్కాపురం, మోడులింగాయపాలెం, నెక్కల్లు, నేలపాడు, రాయపూడి, శాఖమూరు, తుళ్ళూరు, ఉద్దండరాయపాలెం మరియు వెలగపూడి గ్రామాలు ఉన్నాయి. ఇది 7.068 చదరపు కిలోమీటర్ల (2,729 చ.మైళ్ళు) విస్తీర్ణప్రాంతంలో నిర్మితం అవుతుంది.
కాపిటల్ రీజియన్ డెవలప్మెంట్ అథారిటీ కింద మొత్తం ప్రాంతం (సిఆర్‌డిఎ) 7,068 చదరపు కిలోమీటర్ల మేరకు (2,729 చ.మైళ్ళు) విస్తరించి ఉంది మరియు 29 కృష్ణా జిల్లాలో, గుంటూరు జిల్లాలో 29 మొత్తం 58 మండలాల్లో ఇది వర్తిస్తుంది.
ఈ క్రింద సూచించిన మండలాల జాబితా పట్టిక కాపిటల్ రీజియన్ డెవలప్మెంట్ అథారిటీ (సిఆర్‌డిఎ) కింద పూర్తిగా వస్తాయి.
ఆంధ్ర ప్రదేశ్ కొత్త రాజధాని అనేది రాజధాని ప్రాంతం అభివృద్ధి అథారిటీ ద్వారా అభివృద్ధి చేయబడి వుంటుంది. రాజధాని ప్రాంతం అభివృద్ధి అథారిటీ, ఇప్పటికే అమలులో ఉన్న విజయవాడ-గుంటూరు-తెనాలి-మంగళగిరి పట్టణ అభివృద్ధి అథారిటీ (విజిటిఎమ్‌ఉడా) అనే సంస్థను తనలో విలీనం చేసుకొని, విలీనమైన ఆ సంస్థ పనులను కూడా కొత్తగా ఏర్పడిన సిఆర్‌డిఎ సంస్థ భర్తీ చేస్తుంది.
దిగువ చెక్కవారిపల్లి
దిగువ చెక్కవారిపల్లి అనంతపురం జిల్లా, తనకల్లు మండలానికి చెందిన గ్రామము.
గ్రామ సర్పంచ్ చింతల భూదేవి
తిమ్మమ్మ మర్రిమాను : ఇది ప్రపంచంలోనే అతి పెద్దదైన మర్రి చెట్టు, 5 ఎకరాల విస్తీర్ణంలో వ్యాపించిన చెట్టు గ్రామానికి కేవలము 10 మైళ్ళ దూరంలో ఉంది.
Geetha Mandiram ( Lord Sri Kirshna's Mandiram),sri ramuni gudi,Anjaneya swami temple AND srinivasa temple
గ్రామము తమలపాకులకు(betel leafs) ప్రత్యెకత.
వ్యవసాయం మరియు వ్యాపారము
పాపన్న,వేనుగోపాల్,వెంకతపతి,నాగరాజు.బి
సేంద్రియ ఎరువు
సేంద్రీయ ఎరువు నేలను సారవంతం చేసి జీవం ఉన్నదిగా చేసే పోషకం. దీనిని వర్మీ కంపోస్ట్ అని కూడ వ్యవహరిస్తారు. మనం రోజూవాడి పారబోసే చెత్త నుండి ఈ ఎరువు ఏర్పడుతుంది. మొక్కలు, క్రిములు, సూక్ష్మజీవులు మరియు శిలీంధ్రాలతో సహా అన్ని నేల మీద ఉన్న అధిక
పంచానన్ మహేశ్వరి
పంచానన్ మహేశ్వరి (1904 నవంబరు 9 - 1966 మే 18) ప్రముఖ భారతీయ వృక్షశాస్త్రజ్ఞుడు, రాయల్ సొసైటీ సభ్యుడు. అంజిస్పెర్మస్ ను టెస్ట్ ట్యూబ్‌లో పెంచే సాంకేతికతను ఆవిష్కరించినందుకు గాను ఆయన ప్రసిద్ధుడయ్యాడు. ఈ ఆవిష్కరణతో గతంలో పెంచడానికి సాధ్యపడని కాని కొన్ని సంకర జాతి మొక్కలను కృత్రిమంగా పెంచగలిగారు.
పంచానన్ జైపూరులో జన్మించాడు. అలహాబాదులోని ఎవింగ్ క్రిస్టియన్ కళాశాలలో చదివాడు. వైద్య విద్య చదవాలనేది అతడి ఆశయం. ఎవింగ్‌లో ఉండగా విన్‌ఫీల్డ్ డడ్జన్ సలహా మేరకు తన లక్ష్యాన్ని సైన్సువైపు మళ్ళించాడు. డడ్జన్ ప్రభావంతోనే ఆయన బ్యాచిలర్ ఆఫ్ సైన్స్ (1925), మాస్టర్ ఆఫ్ సైన్స్ (1931), డాక్టర్ ఆఫ్ సైన్స్ (1931) డిగ్రీలు పొందాడు.
1934 లో పంచానన్ మహేశ్వరి బెంగళూరులోని భారతీయ విజ్ఞానశాస్త్ర అకాడమీ గౌరవ సభ్యుడయ్యాడు. 1968 లో భారతీయ సైన్స్ కాంగ్రెస్ సంఘం బీర్బల్ సాహ్నీ మెడల్‌తో ఆయన్ను గౌరవించింది. 1965 లో ఆయన రాయల్ సొసైటీ ఫెలోగా ఎంపికయ్యాడు. ఈ గౌరవం పొందిన భారతీయ వృక్షశాస్రవేత్తల్లో ఆయన రెండోవాడు.
గ్రహాల జాబితాలు
ఎక్సో గ్రహాలు జాబితాలు చూడండి:
ప్రఖ్యాత వ్యక్తుల మారుపేర్ల జాబితా
కొందరు ప్రముఖ వ్యక్తులు వారి రంగాలలో వారు సాధించిన పేరు ప్రఖ్యాతులను బట్టి వారికి కొన్ని పేర్లు స్థిరపడిపొతాయి. వారి అసలు పేర్లు తెలియజేయడం ఈ వ్యాసం యొక్క ఉద్దేశం.
జగతి (పత్రిక)
జగతి ఒక ప్రముఖ తెలుగు పత్రిక. దీనికి సంపాదకులుగా ఎన్.ఆర్.చందూర్ (మాలతీ చందూర్ భర్త) పనిచేశారు. ఈ పత్రిక 1985 నాటికే 30 సంవత్సరాలు పూర్తిచేసుకున్నది. చివరి సంచిక (నెం.654) జనవరి 2014లో వెలువడింది.
జొన్నవాడ రాఘవమ్మ
జొన్నవాడ రాఘవమ్మ మహబూబ్ నగర్ జిల్లాకి చెందిన ప్రముఖ కవయిత్రి. 1970 ప్రాంతంలో ఈమె రచించిన అనేక లలిత గీతాలు, దేశభక్తి గేయాలు, జానపద గేయాలు, భక్తి గీతాలు ఆకాశవాణిలో ప్రసారమయ్యి, విశేష ప్రజాదరణ పొందాయి. వీరు రాసిన అనేక గీతాలను మహా భాష్యం చిత్తరంజన్ గారు స్వరపరిచారు. చిన్ననాటి నుండి భారతం, భాగవతం, రామాయణం వంటి గ్రంథాలను నిత్యపారాయణం చేసేది. ఈ అలవాటే ఆమెను లలిత, భక్తిగీతాల రచయిత్రిగా మార్చివేసింది. ఆమె 1972లో 48 గేయాలతో రాధికాగీతాలు గ్రంథాన్ని వెలువరించారు. వీటికి మరికొన్ని గేయాలను చేర్చి 2006లో ఈ గ్రంథాన్ని పునర్ముద్రించారు. 2014లో భావతరంగాలు పేరుతో ఆమె మరో గ్రంథాన్ని వెలువరించారు. అనేక సాహితీ సంస్థలు వీరి సాహితీ కృషికి పలు సత్కారాలను అందించాయి. 2015 జనవరి 6 వ తేదిన ఆమె మరణించారు. ఆకాశవాణిలో ఈ మాసపుపాట, ఈ పాటను నేర్చుకొందాం వంటి ప్రసార కార్యక్రమాల్లోనూ, తెలుగు విశ్వవిద్యాలయం లలిత సంగీతం డిప్లొమా పాఠ్యాంశాల్లోనూ రాఘవమ్మ గీతాలకు చోటు దక్కింది.
నవాబ్ పేట మండలం, కేశవ రాయునిపల్లి ఈమె స్వస్థలం. 1928లో ఆమె జన్మించింది. జినకుంట శ్రీనివాసాచార్యులు, రాగమ్మలు ఈమె తల్లిదండ్రులు. ఈమె భర్త వేదాంతాచారి. వైష్ణవ సంప్రదాయ కుటుంబం. 
చిన్నప్పట్నుంచీ భాగవతాది పురాణాలు జీర్ణించుకొని శ్రీకృష్ణునే ఆరాధ్యదైవంగా భావిస్తూ మధురభక్తిపూరితమైన పాటలు రచించింది. భర్త జొన్నవాడ వేదాంతాచార్యులు ఆమె సాహిత్యాభిరుచికి దోహదం చేశారు. ఆకాశవాణి ద్వారా ప్రసారితమైన ఆమె గేయాలు శ్రోతలను అలరించాయి. మహబూబ్ నగర్ జిల్లా ప్రముఖ గాయకుడు ఎం.వెంకటగోపాలం మధురమైన బాణీలతో వాటికి ప్రచారంతో పాటు గ్రంథరూపంలో ప్రకాశానికి కూడా పాటుపడ్డారు. సంగీతకళలో ప్రవేశం గల ఆమె కుమార్తెలు కూడా వాటిని వ్యాప్తికి తెచ్చారు.
"రాధాగోపికలతో మమేకమై రాగయుక్తంగా వెలువరించిన రాధికాగీతాలు మధురభక్తియుతములై పోతన భాగవత పద్యాలను, గోదాదేవి పాశురాలను తలపుకు తెస్తాయి. సుందర బృందావన అందాలు, గోపాలుని మంజుల మురళీ నాదాలూ వీనిలో ప్రత్యక్షమవుతాయి. నీదు పదములే పావనం, నీదు నామకమే జీవనం అంటూ సంగీతసాహిత్య రసభరితములైన రాధికాగీతాలను కృష్ణునికే అంకితం చేసిన ధన్యురాలు రాఘవమ్మ గారు".
ఎవరు పెంచిన కల్పతరులివి
ఎవరు తీర్చిన సోయగము వివి
ఎచట చూచిన ఊహకందని
అందమే కనువిందు చేసెను, (కల్పతరువులు)పదవి ఆశకు నిధులు పంచకు
పాలనలో అవినీతి పెంచకు
పల్లెప్రజలను మోసగించకు
పరుల సొమ్ముకు ఆశపడకు, (తెలుగు వాడు)ఖ్యాతిగాంచిన భారతనారీ
కట్టుబొట్టూ చెరుపుకుని
నగ్నముగ నడీవీధిలో
చిందులేయగ సిద్ధపడినది (భరతమాత కన్నీరు)
ఆరటింగా పారాకీట్ల జాబితా
The list of "Aratinga" parakeets summarises some of the key features of the "Aratinga" genus. The table does not include hypothetical extinct species, subspecies, and it may not include some species splits seen in some classifications. The Pacific Parakeet is not listed here as a separate species, as some consider it a subspecies of the Green Parakeet. It has been suggested that the Mitred Parakeet is a cryptic species complex that includes two additional species, the Chapman's and Hocking's Parakeets. Currently, most authorities do not recognize these and they are not included in the below list. For further information on these species, see the individual species' pages.
"Aratinga" are native to the mainland of America, Cuba, to some of the Caribbean Islands, and to various other islands. Some of the species have been introduced elsewhere.
Many of the "Aratinga" species are popular in aviculture. Many species are declining or becoming endangered in the wild, because of habitat loss, environment change, and trapping for the illegal trade in wild caught parrots.
ఎన్.ఆర్.చందూర్
ఎన్.ఆర్.చందూర్ (చందూరి నాగేశ్వరరావు) సుప్రసిద్ధ రచయిత.
క్షీరసాగరమ్‌
ఇతని కథలు జగతి, పుస్తకం, కథావీధి, ఆంధ్రజ్యోతి, భారతి, వినోదిని, యువ, చిత్రగుప్త, తెలుగు స్వతంత్ర, ఆనందవాణి, పారిజాతమ్‌ తదితర పత్రికలలో ప్రచురితమైంది. కథానిలయంలో లభ్యమౌతున్న ఇతని కథలు కొన్ని:
మైత్రిపాల సిరిసేన
మైత్రిపాల సిరిసేన శ్రీలంక కు చెందిన రాజకీయ నాయకుడు. 2015లో జరిగిన ఆధ్యక్ష ఎన్నికలలో అత్యధిక మెజారిటీతో గెలుపొందాడు.
తాడిగిరి పోతరాజు
తాడిగిరి పోతరాజు తొలితరం విప్లవ కథారచయిత. 
ఇతడు 1937 మే 2వ తేదీన సారమ్మ, రాయపరాజు దంపతులకు జన్మించాడు. కరీంనగర్ జిల్లా హుజూరాబాద్ దగ్గరలోని ఎల్కతుర్తి మండలం కోతుల నడుమ ఇతని స్వగ్రామం. పోతరాజుకు ముగ్గురు కూతుళ్లు, ఓ కుమారుడు ఉన్నారు. ఇతడు భారతి, విద్యుల్లత, ఆంధ్రప్రభ, ఆంధ్రపత్రిక, ఆంధ్రజ్యోతి, స్వాతి, రచన, విశాలాంధ్ర, జ్యోతి, విపుల, నవ్య, చుక్కాని, పుస్తకం, యువ, చినుకు, ప్రతిభ, సృజన పత్రికల్లో కథలు రాశాడు. పలు కథలకు బహుమతులు అందుకున్నాడు. విప్లవ రచయితల సంఘం (విరసం), ఆంధ్రప్రదేశ్ పౌర హక్కుల సంఘం (ఎపిసిఎల్‌సి) లో ఈయన కొంతకాలం పనిచేశాడు. అత్యవసర పరిస్థితి కాలంలో ఇతడు జైలుకు వెళ్లాడు. కరీంనగర్, హుజూరాబాద్‌లలో ఆంగ్ల అధ్యాపకుడిగా పనిచేసి 1995లో ప్రిన్సిపాల్‌గా పదవీ విరమణ చేశాడు. 1969 తెలంగాణ ఉద్యమంలోను, 1970 నక్సల్బరీ పోరాటంలోను, 1975 ఎమర్జెన్సీ వ్యతిరేక ఉద్యమంలోను ప్రత్యక్షంగా పాల్గొన్నాడు. 1958 నుంచి ఇతడు కథారచన చేస్తున్నాడు. 1962లో ఇతని నవలిక పావురాలు భారతి పత్రికలో అచ్చయింది. ఇతడు రచించిన గాజుకిటికీ కథ ప్రముఖ కథారచయిత త్రిపుర ప్రశాలు పొందింది. పోతరాజు మట్టిబొమ్మలు అనే నవల కూడా రాశాడు. 2010లో ఇతని కథాసంకలనం కేటిల్ విడుదలైంది. ఇతడు 2015, జనవరి 9వ తేదీ కరీంనగర్లో ఒక ప్రైవేటు ఆసుపత్రిలో చికిత్స పొందుతూ కన్నుమూశాడు.
రషోమాన్
రషొమాన్ 1950 అను చిత్రాన్ని ప్రఖ్యాత దర్శకుడు అకిరా కురొసావా దర్శకత్వం వహించారు. ఈ చిత్రాన్ని రచయిత ర్యూనొసుకె అకుటగవా రచించిన రెండు లఘు కథల (రషొమాన్, తొపు దగ్గర) ఆధారంగా రూపొందించారు. చిత్రంలొని సెట్ట్ంగ్ ను రషొమాన్ నుండి వాడుకున్నారు. In a grove (తొపు దగ్గర) సినిమా మొత్తం ఈ కథ ఆధారంగా నడుస్తుంది. కేవలం పది పేజిల కథను పూర్తి చిత్రంగా మలచిన కురొసావా ప్రతిభ అపూర్వం. కథలొ "నిజం" అనే అంశాన్ని "In a grove " కథలో రచయిత అకుటగవా ప్రస్తావించిన తీరు అనిర్వచనీయం..
ఒక రోజు అడవిలో మానభంగం మరియు హత్య జరుగుతాయి. దీనికి బాధ్యుడు అయిన బందిపొటు (తజొమారు), బాధితులు (సమురాయ్ భార్య) హతుడు (సమురాయ్) మరియు సాక్షి (కట్టెలు కొట్టుకనేవాడు) న్యాయాధికారి ముందు ఒకే సంఘటనను వివిధ రకాలుగ వివరిస్తారు. చిత్రం చివరి వరకు ఎవరు చెప్పింది నిజమొ తెలియదు.
వైవిధ్యభరిత లోరికీట్
వివిధ లోరికీట్స్ (సిట్ట్యూటెలెస్ వెర్సికలర్) సిట్టాసిడే కుటుంబంలో చిలుక యొక్క ఒక జాతి. ఇది ఉత్తర ఆస్ట్రేలియా వ్యాప్తిలో ఉంది.
వివిధ లోరికీట్స్ పొడవు 19 సెం.మీ. (7.5 in) ఉంటుంది. ఇది చిన్న పసుపు రేఖాంశ చారికలు ప్రధానంగా ఆకుపచ్చ రంగులో ఉంటుంది. లోరీలు నుదిరు, మరియు కిరీటం ఎరుపు రంగులో ఉంటున్నాయి. ఈ లోరీకీట్‌లు ఒక్క ముక్కు, ఎరుపు, కేవలం కంటికి వలయాలు, తెలుపు రంగుల్లో మరియు వాటి కనుపాపలుభాగంలో నారింజ-పసుపు రంగులో ఉంటాయి. ఎగువ రొమ్ము రేఖాంశ పసుపు చారికలు మావ్ ఉంటుంది. కాళ్ళు నీలం-బూడిద రంగులో ఉంటాయి. ఆడ లోరికీట్ తల మీద ఎరుపు, తక్కువ విస్తృతమై మరియు రొమ్ము మంద్ర రంగులు కలిగి ఉంటుంది. పిల్లలవి చాలా మంద్రగా ఉంటాయి మరియు ఒక నారింజ నొసలుతో, లేత గోధుమ భాగంలోని వాటి కనుపాపలు, మరియు బేస్ వద్ద నారింజ ఒక గోధుమ ముక్కుతో. ప్రధానంగా ఆకుపచ్చ రంగుతో ఉంటున్నాయి. .
వివిధ లోరికీట్స్ ఏప్రిల్-ఆగస్టులో సహచరులుతో కలుస్తాయి మరియు యూకలిప్టస్ ఆకులుతో ఒక చెట్టు బోలులో 2-4 తెలుపు గుడ్లను పెడతాయి.
వివిధ లోరికీట్స్ ఉత్తర క్వీన్స్లాండ్, నార్తర్న్ టెరిటరీ మరియు పాశ్చాత్య ఆస్ట్రేలియాలలో ఉష్ణమండల యూకలిప్ట్ అడవులు, చిత్తడి మరియు పచ్చిక బయళ్ళు ప్రాంతాల్లో నివసిస్తున్నాయి.
వేపా కృష్ణమూర్తి
వేపా కృష్ణమూర్తి (సెప్టెంబర్ 13, 1910 - సెప్టెంబర్ 9, 1952) తెలుగువాడైన సుప్రసిద్ద ఇంజనీరు. నైజాం, ఆంధ్ర ప్రాంతాలలో ఇంజనీరుగా పనిచేశాడు. ప్రాణం కన్నా విధి నిర్వహణే మిన్నగా భావించి, ఆ విధి నిర్వహణలోనే ప్రాణాలు వదిలిన త్యాగమూర్తి.
ఒకప్పటి విశాఖ (నేటి శ్రీకాకుళం) జిల్లాలోని పార్వతీపురం లో, వెలనాటి బ్రాహ్మణ కుటుంబంలో జన్మించాడు. తండ్రి వేపా అచ్యుతం. చిన్నప్పటి నుంచి ఇతనికి గణితమంటే చాలా ఇష్టం. అందులో ఎప్పుడూ నూటికి నూరు మార్కులు వచ్చేవి. సంగీతం, చిత్రలేఖనం కూడా ఆయనకు ఇష్టం.
పార్వతీపురంలో ప్రాథమిక విద్య, మచిలీపట్నం లో ఉన్నత పాఠశాల విద్య, మద్రాస్ విశ్వవిద్యాలయం నుండి బి.ఇ. (మెకానికల్) పూర్తి చేశాడు. యూనివర్సిటీ ప్రథముడిగా ఉత్తీర్ణుడై బంగారు పతకాన్ని సాధించాడు. విద్యార్థి దశలోనే పెలెటన్ చక్రం తయారుచేసి తాను చదువుతున్న కళాశాలకు అందించాడు.ఐ.ఎస్.యు. పరీక్షలో సర్వప్రథముడిగా విజయం సాధించాడు.1931 లో భారతీయ తంతి తపాలా శాఖవారి యాజమాన్యాన నిర్వహించిన సుపిరియర్ టెలిగ్రాఫ్ మరియు వైర్లెస్ ఇంజనీరింగ్ సర్వీస్ పరీక్షకు హాజరయ్యి, భారతదేశం మొత్తం మీద రెండవ స్థానాన్ని పొందాడు.
1932 లో రైల్వే లో ఉద్యోగంలో చేరాడు. విద్యుచ్చక్తి సరఫరా విభాగంలో అనేక నూతన పథకాలకు రూపకల్పన చేసి ప్రొఫెసర్ వెల్ఫూచే అభినందనలు అందుకున్నాడు. ఆ తర్వాత పి.డబ్ల్యూ.డి.లో చేరాడు. అనతికాలంలోనే తన ప్రతిభాపాటవాలతో అంచెలంచెలుగా ఎదిగాడు.1946 లో తన 38వ యేట అప్పటి హైదరాబాద్ రాష్ట్రం లో ప్రధానమైన ముఖ్య ఇంజనీరుగా నియమించబడ్డాడు. 1952 లో సూపరింటెండ్ ఇంజనీరుగా నియమింపబడి విజయవాడ కు బదిలీపై వచ్చాడు. అదే సంవత్సరం విధి నిర్వహణలో ప్రాణాలు కోల్పోవడం విషాదం.
1952 లో కృష్ణానదికి వరదలు వచ్చాయి. విజయవాడ వద్ద ఆనకట్ట గోడకు నీరు ఎగబ్రాకి 130 అడుగుల వెడల్పు, 30 అడుగుల లోతుగల గండిపడింది. ఆ గండి వలన నీరు వృధా అయి ప్రాజెక్టు ఆయుకట్టు కింద సాగుచేసే పంటలు ఎండిపోయి రైతులకు తీవ్ర నష్టం వాటిల్లుతుందని భావించాడు. ప్రాణానికన్నా దేశ శ్రేయస్సే ముఖ్యమని భావించి, ఎలాగైనా ఆ గండిని పూడ్పించాలన్న ఉద్దేశంతో, సాయంత్రం వేళ, ప్రమాదకర ప్రయత్నమని తెలిసినప్పటికీ, పట్టువదలక లాంచీలో ప్రయాణమయ్యి నిపుణులైన పనివారికి సలహాలిచ్చి, తిరుగుప్రయాణమయ్యాడు. ఆ చీకటిలో లాంచీ సుడిగండానికి చిక్కి, ఆయన అశువులు బాసాడు. తెలుగువాడైన ఓ గొప్ప ఇంజనీరును తెలుగునేల సెపెంబర్ 9, 1952 న కోల్పోయింది.
రంధి సోమరాజు
రంధి సోమరాజు ప్రముఖ కవి. విశాఖ మాండలికంలో రచనలు చేసి పేరు గడించాడు.
కౌశీతకి ఉపనిషత్తు
కౌశీతకి ఉపనిషత్తు (సంస్కృతం: कौषीतकि उपनिषद्, Kauṣītāki ఉపనిషత్తు ) ఋగ్వేదం యొక్క కౌశీతకి శాఖ సంబంధం ఉన్న ఒక ఉపనిషత్తుగా ఉంది. ఇది ఒక సామాన్య ఉపనిషత్తుగా ఉంది. ఇది అన్ని వేదాంత పాఠశాలలు యందు "సాధారణం" అని అర్థం. ముక్తి (ముక్తిక) నియమంలో ఉన్నముఖ్యమైన 108 ఉపనిషత్తులు సంఖ్యలలో కౌశీతకి ఉపనిషత్తు అనేది 25వ సంఖ్యగా సూచించబడింది. 
ఇవి పూర్తిగా జ్ఞానకాండ. ఉపనిషత్తులు అంటే బ్రహ్మవిద్య, జీవాత్మ, పరమాత్మ, జ్ఞానము, మోక్షము, పరబ్రహ్మ స్వరూపమును గురించి వివరించేవి. నాలుగు వేదాలకు కలిపి 1180 ఉపనిషత్తులు ఉన్నాయి. వేదముల శాఖలు అనేకములు ఉన్నందున ఉపనిషత్తులు కూడా అనేకములు ఉన్నాయి. వాటిలో 108 ఉపనిషత్తులు ముఖ్యమైనవి. వాటిల్లో 10 ఉపనిషత్తులు మరింత ప్రధానమైనవి. వీటినే దశోపనిషత్తులు అంటారు. వేద సాంప్రదాయంలో దశోపనిషత్తులు పరమ ప్రమాణములు గనుక ఆచార్యులు తమ తత్వ బోధనలలో మాటిమాటికిని ఉపనిషత్తులను ఉదహరించారు.
కౌశీతకి ఉపనిషత్తు, కౌశీతకి అరణ్యకం లేదా శాంఖ్యాయన అరణ్యకం లోని భాగం. ఇది కౌశీతకి బ్రాహ్మణం లోని భాగం కూడా. కౌశీతకి అరణ్యకంలో 15 అధ్యాయాలు ఉన్నాయి మరియు దాని అధ్యాయాలు 3-6 యొక్క రూపం కౌశీతకి ఉపనిషత్తు నుంచి వచ్చినవి.
అమృతబిందు ఉపనిషత్తు
అమృతబిందు ఉపనిషత్తు (సంస్కృతం: अमृतबिन्दु उपनिषद), ఐదు బిందు ఉపనిషత్తుల యొక్క అతి ముఖ్యమైనది, అథర్వణవేదము చెందినది. పదం అమృతబిందు అంటే, 'ఒక చుక్క తేనె'. అని అర్థం. స్వామి మాధవానంద పలుకులలో - అమృతబిందు ఉపనిషత్తు, మొదటిగా, వస్తువులు కోసం కోరిక ఆకారంలో ఉన్న వాటిమీద తక్కువ భావాన్ని మనస్సును నియంత్రణ చేయడం ద్వారా, విముక్తి ప్రాప్తి అత్యంత ప్రభావవంతమైన మార్గంగా మరియు జ్ఞానం మరియు పరమానందం సంపూర్ణ వ్యక్తి యొక్క పరిపూర్ణత లభిస్తుందని బోధించింది. అప్పుడు, ఇది ఒక సులభమైన పద్ధతిలో ముందుకు అమర్చుతుంది మరియు ఆమోదయోగ్యమైన విధంగా ఆత్మ యొక్క నిజ స్వభావాన్ని మరియు అత్యధిక నిజం యొక్క పరిపూర్ణత ఐక్యతకు దారితీస్తుంది. అందువలన, అన్ని ఉపనిషత్తుల కేంద్ర నేపథ్యం -. ఉన్నాడు., జీవుడు మరియు బ్రాహ్మణ ఒక నిత్యం అని మరియు అన్ని ద్వంద్వ (దైవత) వైఖరి వలన, అజ్ఞానం (అవిద్య) గల కారణంగా, కేవలం ఆధ్యారోహణ (అధ్యాసము) అని - ఈ సంక్షిప్తమైన, సంక్షిప్తరచనలు శ్లోకాలు మరియు శక్తివంతంగా తన దృష్టితో స్పష్టమైన పరిపూర్ణతతో వ్యక్తి తెలుసుకుంటాడు.."
అమృతబిందు ఉపనిషత్తు మనస్సు బానిసత్వం మరియు విముక్తికి కారణం అని వివరిస్తుంది. వస్తువులు (అర్ధంలో-భౌతిక పదార్థ వస్తువులు) జత కూడిన మనస్సు, బానిసత్వం నకు దారితీస్తుంది. అయితే అది (మనస్సు) పదార్థం వస్తువులు (అర్ధంలో-వస్తువులు) నకు దూరమైంది అయి ఉంటే అది విముక్తి దారితీస్తుంది. అన్ని ఆధ్యాత్మిక కార్యక్రమాలలోనూ మరియు ఆధ్యాత్మిక విభాగాలు, అనేవి మనిషి లోపలి స్వచ్ఛత పొందటానికి సారించబడి ఉంటాయి. మనస్సు యొక్క ప్రశాంతతలో, చివరకు, విముక్తి. మనస్సు దైవత్వం స్థితిలో మునిగి పోయేటట్లు చేసినప్పుడు, అది ధర్మం మరియు చెడ్డతనమునకు మించింది. విముక్తి స్థితిలో ధర్మం మరియు మంచితనము వంటి మానసిక భాగాలు అసంబద్ధంగా మారింది. .
అభ్యాసం ద్వారా ఆలోచనను తరంగాలు క్రియ యోగ వంటి వాటి ద్వారా మరియు మనస్సు ఆలోచనలు జ్ఞానంలోకి, వారి స్పృహ జ్ఞానంలోకి మరియు స్పృహ ఉత్తమమైన చైతన్యానికి వెనక్కి తీసుకోవచ్చు. అంతేకాక మనోమాయ కోశము నుండి వెనక్కి తీసుకోవడం మరియు సూపర్ చైతన్యాన్ని, శాంతి, ఓదార్పు పొందండం,
మరియు జీవితంలో ఆనందం అనేవి పదబంధం రెండవ శ్లోకంలో సూచించిన - కరణం మోక్షం ద్వారా పొంద వచ్చును. –
మనస్సు పట్టు జ్ఞానం వైపుకు దారితీస్తుంది..
అమృతబిందు ఉపనిషత్తు మరియు మిగిలిన నాలుగు బిందు ఉపనిషత్తులు యోగ ఉపనిషత్తులుగా వర్గీకరిస్తారు.
అలంపూర్ రోడ్ రైల్వే స్టేషన్
అలంపూర్ రోడ్ రైల్వే స్టేషనుమహబూబ్ నగర్ జిల్లాలో గద్వాల నుండి కర్నూల్కు వెళ్ళు మార్గంలో ఈ రైల్వేస్టేషను ఉంటుంది. కర్నూలు నుండి సికింద్రాబాద్ వైపు వెళ్ళు మార్గంలో ఇదే మొదటి స్టేషను. 44 వ జాతీయ రహదారిపై గల అలంపూర్ చౌరస్తా నుండి అలంపూర్కు వెళ్ళు మార్గంలో 5 కిలోమీటర్ల దూరంలో ఈ స్టేషను ఉంటుంది. జోగులాంబ హాల్ట్, కర్నూల్ సిటీ రైల్వే స్టేషనులను ఈ స్టేషను కలుపుతుంది. ఈ స్టేషనుకు అతి సమీప గ్రామం భైరాపూర్. అలంపూర్‌కు ఈ స్టేషనే అతి దగ్గర. కాని స్టేషనుకు రోడ్డు మార్గానికి దూరం ఉండటం, అలంపూర్ రోడ్డు స్టేషను మొత్తం సమీప రాయలసీమ ప్రాంతపు పరిశ్రమల అవసరార్థం దిగుమతి చేసే బొగ్గు డంప్ యార్డ్‌గా మారడం ప్రయాణికులకు అసౌకర్యంగా మారింది. అందుకే ఇక్కడి నుండి ప్రయాణికులు ప్రయాణాలు చేయడం బహు అరుదు. అందుకే అలంపూర్‌కు వచ్చే భక్తుల సౌకర్యార్థం రోడ్డు రహదారికి మరింత దగ్గరగా జోగులాంబ దేవత పేరు మీదుగా జోగులాంబ హాల్ట్ ఏర్పాటు చేశారు. కొత్త స్టేషను ఏర్పడ్డాకా ఈ స్టేషను‌లో రద్దీ మరింతగా తగ్గిపోయింది. ఐనా భైరాపూర్, బస్వాపూర్, ఇమాంపూర్, కాశీపూర్ తదితర సమీప గ్రామాల ప్రజలు స్థానిక ప్రాంతాలకు ఈ స్టేషను నుండి ప్రయాణాలు చేస్తుంటారు.
నరాల రామారెడ్డి
నరాల రామారెడ్డి సుప్రసిద్ధ అవధాని. 
ఇతడు 1949, మే 18వ తేదీన కడప జిల్లా, ప్రొద్దుటూరు మండలం, బొల్లవరం గ్రామంలో బాలిరెడ్డి, వెంకటమ్మ దంపతులకు జన్మించాడు. స్వగ్రామంలో ప్రాథమిక విద్య పూర్తి చేసుకుని 6వ తరగతి నుండి ఎస్.ఎస్.ఎల్.సి వరకు ప్రొద్దుటూరులోని శ్రీకృష్ణ గీర్వాణ పాఠశాలలో చదువుకున్నాడు. ఈ కాలంలో ఇతడు అమరకోశం, రఘువంశం, కుమార సంభవములోని కొన్ని సర్గలు, శ్రీహర్ష నైషదము, భానుని కాదంబరి, చంపూ రామాయణము, మరియు ఇతర కావ్యాలలోని కొన్నిభాగాలు పఠించాడు. 1964లో ఎస్.ఎస్.ఎల్.సి ఉత్తీర్ణుడైన తర్వాత తిరుపతి శ్రీవేంకటేశ్వర ఓరియంటల్ కళాశాలలో చేరి 1968లో తెలుగు, సంస్కృతం ప్రధానాంశాలుగా విద్వాన్ ఏ పట్టా పొందాడు. ఇతనికి హైస్కూలులో కొండూరు నరసింహాచార్యులు, కాలేజీలో గౌరిపెద్ది రామసుబ్బశర్మ గురువులుగా ఉన్నారు. విద్వాన్ పూర్తి చేశాక 1968లో ప్రొద్దుటూరులోని ఓరియంటల్ కాలేజీలో లెక్చరర్‌గా ప్రవేశించి 1994లో ప్రిన్సిపాల్‌గా పదోన్నతి పొందాడు.
1965లో తిరుపతిలో జరిగిన బులుసు వేంకటరామమూర్తి అష్టావధానం చూసి ప్రేరణ్ పొంది కాలేజీ హాస్టల్‌లో తన 16 యేట మొట్టమొదటి అవధానం చేశాడు. ఆ తర్వాత తిరుపతిలోను, చిత్తూరు జిల్లాలోని పలు పాఠశాలలోను, ఆంధ్రప్రదేశ్‌లోని జిల్లాలలోను, పెద్ద పెద్ద నగరాలలోను, జంషెడ్‌పూర్, ఢిల్లీ, చెన్నై, బెంగుళూరు తదితర నగరాలోను అనేక అష్టావధానాలు, శతావధానాలు చేశాడు. 1992లో అమెరికన్ తెలుగ్ అసోసియేషన్ (ఆటా) ఆహ్వానం పై అమెరికా వెళ్లి న్యూయార్క్, శాన్‌ఫ్రాన్సిస్‌కో, లాస్ ఏంజెల్స్, హ్యూస్టన్, అట్లాంటా, వాషింగ్టన్, చికాగో, డెట్రాయిట్ వంటి చోట్ల అవధానాలు చేశాడు. ఇతడు ఇప్పటి వరకు 1000కి పైగా అవధానాలు పూర్తి చేశాడు.
కార్తీకదీపం చిత్రంలో చిలకమ్మ పలికింది చిగురాకు కులికింది అనే గీతం వ్రాశాడు.
ఇతడు “కళా వాచస్పతి”, “అవధానకంఠీరవ”, “అవధానశిరోమణి”, “అవధానకిశోర”, “అవధానకేసరి” వంటి బిరుదులతో అనేక సత్కారాలు పొందాడు. మద్రాస్ తెలుగు అకాడమీ, తెలుగు యూనివర్సిటీ వంటి సంస్థల నించి సన్మాన సత్కారాలను అందుకున్నాడు.
సమస్యాపూరణదత్తపదివర్ణన
స్వతంత్ర 2014
స్వతంత్ర 2014 (ఆంగ్లంలో ఫ్రీ సాఫ్ట్వేర్ కి సమానంగా ఫ్రీ అనే పదానికి భారత పదం) అనేది ఇంటర్నేషనల్ సెంటర్ ఫర్ ఫ్రీ అండ్ ఓపెన్ సోర్స్ సాఫ్ట్వేర్ (ఐసిఎఫ్ ఎస్ ఎస్) అనే కేరళ ప్రభుత్వం ఏర్పాటుచేసిన స్వతంత్ర సంస్థ నిర్వహించిన ఐదో అంతర్జాతీయ ఫ్రీ సాఫ్ట్వేర్ కాంఫరెంస్. 18-20 డిసెంబర్ 2014 తేదీల్లో కేరళ(ఇండియా)లోని తిరువనంతపురంలో నిర్వహించారు. కాంఫరెంసును సమర్థించిన సంస్థల్లో ఫ్రీ సాఫ్ట్వేర్ ఫౌండేషన్ ఆఫ్ ఇండియా, సెంటర్ ఫర్ ఇంటర్నెట్ అండ్ సొసైటీ (ఇండియా), సాఫ్ట్వేర్ ఫ్రీడం లా సెంటర్ (ఇండియా) మరియు స్వతంత్ర మలయాళం కంప్యూటింగ్ వంటివి ఉన్నాయి.
ఐ.సి.ఎఫ్.ఒ.ఎస్.ఎస్. డైరెక్టర్ సతీష్ బాబు ప్రకారం ఫ్రీ సాఫ్ట్వేర్ ప్రొప్రయిటరీ సాఫ్ట్వేర్ కన్నా స్వేచ్ఛను ప్రసాదించేందుకు శక్తి వున్న, బలమైన, నమ్మకమైన ప్రత్యామ్నాయం, దానికి అదనపు ఆర్థిక ప్రయోజనాలు కూడా ఉన్నాయి. ఫ్రీ సాఫ్ట్వేర్ పబ్లిక్ ప్రైవేట్ సంస్థలకు చెందిన విద్య, కళలు, సంస్కృతి రంగాల్లో ప్రయోజనం కలిగిస్తుంది.
"ఫ్రీ వరల్డ్ కి ఫ్రీ సాఫ్ట్వేర్" అనేది ఈవెంట్ యొక్క థీం. 200 దాకా డెలిగేట్స్ కార్యక్రమానికి హాజరయ్యారు. 
ఫ్రీ సాఫ్ట్వేర్ ఉద్యమం పితామహుడు రిచర్డ్ స్టాల్‌మన్ ప్రారంభ ప్రసంగాన్ని చేశారు. The inaugural speech was delivered by Richard Stallman, founder of the free software movement who was of the view that this software should enable access without compromising the security of one's identity. He also told that cameras installed on streets was a threat to the privacy of the public.
ధర్మాన ప్రసాదరావు
ధర్మాన ప్రసాదరావు ఆంధ్ర ప్రదేశ్ రాష్ట్రానికి చెందిన రాజకీయ నాయకుడు. అతను శ్రీకాకుళం శాసనసభ నియోజక వర్గానికి చెందిన మాజీ శాసనసభ్యుడు, మాజీ రాష్ట్ర మంత్రి. అతను ఆంధ్ర ప్రదేశ్ విభజన జరగక పూర్వం గల ఆంధ్ర ప్రదేశ్ రాష్ట్రానికి రోడ్లు, భవనాల శాఖ మరియు రెవెన్యూ మంత్రిగా పనిచేశాడు.
అతను శ్రీకాకుళం జిల్లా నరసన్నపేట మండలానికి చెందిన మబగాం గ్రామంలో సావిత్రమ్మ, రామలింగంనాయుడు దంపతులకు 1957 మే 21 న జన్మించాడు. అతను భారత జాతీయ కాంగ్రెస్ సభ్యునిగా 1989, 1999, 2004, 2009 అసెంబ్లీ ఎన్నికలలో నరసన్నపేట అసెంబ్లీ నియోజకవర్గం నుండి ఎన్నికయ్యాడు. అతను నేదురుమల్లి జనార్ధనరెడ్డి , కోట్ల విజయభాస్కరరెడ్డి మంత్రివర్గాలలో చేనేత,జౌళిశాఖ, క్రీడలు, చిన్నతరహా నీటిపారుదలం మైనరు ఫోర్టుల శాఖలకు మంత్రిగా తన సేవలనందించాడు. అతను వై.యస్. రాజశేఖరరెడ్డి మంత్రివర్గంలో రెవెన్యూ మంత్రిగా పనిచేసాడు.
అతను 1981లో మబగాం గ్రామ సర్పంచ్‌గా, 1982లో బ్లాక్ యువజన కాంగ్రెస్ అధ్యక్షునిగా, 1987లో పోలాకి మండల తొలి అద్యక్షునిగా, జిల్లా యువజన కాంగ్రెస్ అధ్యక్షునిగా పనిచేసాడు. 1994లో ఎ.ఐ.సి.సి సభ్యునిగా, 2001లో ప్రదేశ్ కాంగ్రెస్ కమిటీ ప్రధాన కార్యదర్శిగా తన సేవలనందించాడు.
అతను ఆంధ్ర ప్రదేశ్ రెవెన్యూ మంత్రిగా ఉన్నప్పుడు వాన్ పిక్ భూముల కేటాయింపులో కోట్లాది రూపాయలు దోచుకున్నారని ఆరోపించబడ్డాడు. వాన్ పిక్ వ్యవహారంపై సెంట్రల్ బ్యూరో ఆఫ్ ఇన్వెస్టిగేషన్(సిబిఐ) నాంపల్లి ప్రత్యేక కోర్టులో ఛార్జీషీటు దాఖలు చేసింది. ఈ ఛార్జీషీటులో మంత్రి ధర్మాన ప్రసాద రావు పేరును కూడా సిబిఐ పేర్కొంది. దీంతో ధర్మాన తన మంత్రి పదవికి రాజీనామా చేశాడు. తన రాజీనామా లేఖను ముఖ్యమంత్రి కిరణ్ కుమార్ రెడ్డికి సమర్పించాడు. సమైక్యాంధ్రకు మద్ధతుగా రాజీనామా చేసినట్లు ధర్మాన తెలిపాడు.
2013లో అతను యువజన శ్రామిక రైతు కాంగ్రెస్ పార్టీ లోకి చేరాడు. అతను వై ఎస్ ఆర్ కాంగ్రెస్ పార్టీ రాష్ట్ర ప్రధాన కార్యదర్శిగా తన సేవలనందిస్తున్నాడు.
గోపాల గోపాల
గోపాల గోపాల వెంకటేష్, పవన్ కళ్యాణ్ కలిసి నటించిన తెలుగు చిత్రం. ఈ సినిమా సురేష్ ప్రొడక్షన్స్ మరియు నార్త్ స్టార్ ఎంటర్టైన్మెంట్స్ ప్రెవేట్ లిమిటెడ్ బ్యానర్ల పై దగ్గుబాటి సురేష్ బాబు మరియు శరత్ మరార్ సంయుక్తంగా నిర్మించారు. కిషొర్ కుమార్ పార్ధసాని (డాలి) దర్శకుదు. ఇతర సహాయక పాత్రల్లో శ్రియ శరణ్, మిథున్ చక్రవర్తి, కృష్ణుడు, ఆశిష్ విద్యార్థి, మురళీ శర్మ మరియు పోసాని కృష్ణ మురళి నటించారు. జయనన్ విన్సెంట్ సినిమాటోగ్రఫీ మరియు గౌతం రాజు ఎడిటింగ్ నిర్వహించారు.అనూప్ రూబెన్స్ సంగీతాన్ని అందించారు.
ఈ చిత్రం 2012 లో విడుదల అయిన హిందీ చిత్రం ఓహ్ మై గాడ్! (OMG) కి రీమేక్ గా తెరకెక్కింది. ఈ సినిమా ప్రధానంగా హైదరాబాదులో మరియు కొన్ని భాగాలు విశాఖపట్నం, వారణాసిలో చిత్రీకరించబడ్డాయి. 2014 జూన్ 9 న ప్రారంభమైంది మరియు సంక్రాంతికి విడుదలగా 2015 జనవరి 10 న ప్రపంచవ్యాప్తంగా విడుదలైంది. విమర్శకుల నుండి సానుకూల సమీక్షలను పొందినది.
నాస్తికుడైన గోపాల్రావు (వెంకటేష్‌) మోసపూరిత మాటలు చెప్పి దేవుడి విగ్రహాలు అమ్ముకుని భక్తుల నమ్మకాన్ని సొమ్ము చేసుకుంటుంటాడు. ఒకానొక సందర్భంలో దేవుడి ఉనికినే ప్రశ్నిస్తూ ఒక భక్త కూటమిని చెదరగొట్టి వారి భక్తిని అపహాస్యం చేస్తాడు. అదే రోజు రాత్రి సంభవించిన భూకంపంలో తన దుకాణం ఒక్కటే నేలమట్టమై... ఎనభై లక్షల అప్పుతో నడి వీధికి వచ్చేస్తాడు. బీమా మొత్తం చెల్లించడానికి కూడా భీమా సంస్థ అంగీకరించదు. 'దేవుడి చర్య ' వల్ల జరిగిన నష్టం బీమాలో కవర్‌ అవదని అంటే... తనకి జరిగిన నష్టాన్ని దేవుడే భర్తీ చేయాలని కోర్టుకి వెళతాడు. దేవుడి మిషన్లు నడిపే సంస్థలకి, దేవాలయాలకి, ట్రస్టులకి అన్నిటికీ సమన్లు పంపిస్తాడు. గోపాల్రావు వాదనలో న్యాయం ఉందని అతని కేసుని కోర్టు స్వీకరిస్తుంది. అయితే భక్తులు గోపాల్రావుపై పగబట్టి అతడిని చంపాలని చూస్తారు. అప్పుడు భగవంతుడే మనిషి రూపంలో (పవన్‌కళ్యాణ్‌) వచ్చి గోపాల్రావుని కాపాడి.. అతడికి దిశా నిర్దేశం చేస్తాడు.
క్రిస్టొఫర్ నొలన్
క్రిస్టోఫర్ నొలన్ (ఆంగ్లం: Christopher nolan ) బ్రిటన్ మరియు అమెరికాకు చెందిన ప్రముఖ చిత్ర దర్శకుడు, స్క్రీన్ ప్లే రచయిత, మరియు నిర్మాత. నొలన్ దర్శకత్వం వహించిన పలు చిత్రాలు హాలివుడ్లో భారీ వసూళ్ళతొ పాటు విమర్శకుల ప్రశంసలు పొందాయి. ఇతను తరచూ తన సొదరుడు అయిన జానథన్ నొలన్తో కలిసి చిత్రాలు నిర్మిస్తుంటాడు. నొలన్ దర్శకత్వం వహించిన తొలి 8 చిత్రాలు $3.5 బిలియన్ డాలర్ల కంటే ఎక్కువ ఆర్జించాయి. నొలన్ సిన్ కాపి అను చిత్రనిర్మాణ సంస్థను స్థాపించారు. నొలన్ వర్ణ అంధత్వం (ఎరుపు, ఆకుపఛ్ఛ) కలిగి యున్నాడు. తన తాజా చిత్రం ఇంటర్ స్టెల్లర్ బాక్సాఫీస్ వద్ద వనూళ్ళతొ పాటు సినీ విమర్శకలు మరియు శాస్త్రవేత్తల ప్రశంసలు పొందింది.
నొలన్ తన విద్యాబ్యాసం Haileybury and Imperial Service College, మరియు యూనివర్సిటి కాలేజి లండన్ లొ పూర్తి చేసాడు. నొలన్ తన చిత్రాలలొ ఎక్కువగా కంప్యూటర్ ద్వారా రుపొందించిన ఎఫెక్ట్స్ ను వాడడానికి ఇష్టపడడు.
మెట్టుగుట్ట రామలింగేశ్వరాలయం
మెట్టుగుట్ట రామలింగేశ్వరాలయం వరంగల్ జిల్లా మడికొండ గ్రామానికి చెందిన ఓ పుణ్యక్షేత్రం. హైదరాబాద్‌-హన్మకొండ జాతీయ రహదారి మీద కాజీపేట రైల్వే జంక్షనుకు రెండు కిలోమీటర్ల దూరంలో ఉందీ ఆలయం.
ఈ క్షేత్రం
శివకేశవుల మధ్య అభేద్యాన్ని చాటిచెప్పుతుంది. ఇక్కడ శివాలయం, రామాలయం ఎదురెదురుగా ఉంటాయి. మహాలింగం కాశీలోని విశ్వేశ్వరుడిని పోలి ఉంటుంది. గుట్ట మీద నేత్రాకారంలో ఉన్న గుండంలోని నీళ్లు సాక్షాత్తూ కాశీ గంగాజలమేనని భక్తుల నమ్మకం. కాబట్టే ఈ క్షేత్రానికి 'దక్షిణ కాశీ'గా పేరొచ్చింది. సీతారామచంద్రులు భద్రాచల ప్రాంతంలో సంచరించిన సమయంలో ఈ క్షేత్రానికి వచ్చి శివుడిని అర్చించినట్టు స్థానిక ఐతిహ్యం. అందుకే రామలింగేశ్వరాలయమన్న పేరు వచ్చింది. ఇక్కడున్న రామాలయమూ అంతే ప్రాచీనమైంది.
కాకతీయుల కాలంలో వేంగి చాళుక్యుల కాలం నాటికే మెట్టుగుట్ట క్షేత్రం ఎంతో ప్రాచుర్యం పొందిందనడానికి చారిత్రక ఆధారాలున్నాయి. శిల్పరీతిని బట్టి చూస్తే వీరభద్రాలయాన్ని చాళుక్యుల కాలంలోనే నిర్మించి ఉండవచ్చు. దేవగిరి యాదవరాజుల దండయాత్రలను అరికట్టడానికి మడికొండ మెట్టుగుట్ట ప్రాంతం అనువైందని కాకతీయులు గుర్తించారు. అక్కడో కోట కూడా కట్టారు. క్రీ.శ. 1198-1261 మధ్యకాలంలో కాకతీయ రాజులు మెట్టుగుట్ట మీద ఆలయాలు నిర్మించినట్టు శాసనాలు చెబుతున్నాయి.
సిద్ధుల తపస్సుతో...
కరవుతో అలమటిస్తున్న ఆ ప్రాంత ప్రజల కోసం మాండవ్య, మరీచి, శాండిల్యాది నవసిద్ధులు తపస్సు చేయగా పరమ శివుడు సిద్ధేశ్వరమూర్తిగా మెట్టుగుట్ట క్షేత్రంపై అవతరించాడని పురాణాలు ఘోషిస్తున్నాయి. ఈ గుట్ట మీద వీరభద్రస్వామి, ఆంజనేయస్వామి, అన్నపూర్ణాదేవి కూడా పూజలందుకుంటున్నారు. కాకతీయ ప్రభువులు ఈ క్షేత్రంలో ధూపదీప నైవేద్యాల కోసం 450 ఎకరాల మాన్యాన్ని కానుకగా ఇచ్చారు. సాహితీవేత్త వానమామలై వరదాచార్యులు మండలం రోజులు గుట్టపై వాగీశ్వరీ ఉపాసన చేసినట్టు చెబుతారు. సరస్వతీదేవి ప్రత్యక్షమై భాగవతాన్ని తెలుగులో రాసి అభినవ పోతనగా ప్రసిద్ధి చెందమని ఆశీర్వదించిందని ఓ కథనం. నవసిద్ధులు తపస్సు చేసిన ఈ ప్రాంతంలో నవ గుండాలూ ఉన్నాయి. ఒక్కో గుండానికి ఒక్కో ప్రత్యేకత ఉంది. పాలగుండాన్ని సర్వరోగ నివారిణిగా, పాపవినాశనిగా పేర్కొంటారు. ఈ గుండంలో ఉన్న కరవీర వృక్షానికి ఔషధీయ గుణం ఉందంటారు. జీడిగుండం, కన్నుగుండం, కత్తిగుండం, రామగుండం, గిన్నెగుండం కూడా ప్రసిద్ధమైనవే. జీడి గుండంలో స్నానం చేస్తే సంతానం కలుగుతుందంటారు. కన్ను గుండం కాశీని అనుసంధానం చేస్తుందని నమ్మిక. అందులో నాణెం వేసి విశ్వేశ్వరుడికి మొక్కులు సమర్పించుకుంటారు భక్తులు.
మెట్టుగుట్ట మీద 165 అడుగుల ఎత్తులో రెండు చూడముచ్చటైన శిఖరాల జంట ప్రజలను విశేషంగా ఆకట్టుకుంటుంది. ఒక శిఖరంలో అయిదు, మరో శిఖరంలో నాలుగు చొప్పున పెద్ద శిలలు ఒకదానిపైన ఒకటి పేర్చినట్టుగా ఉంటాయి. భీముని భార్య హిడింబి గచ్చకాయలు ఆడుకుని, వాటిని ఒకదానిపై ఒకటి పేర్చిందనీ అవే ఈ శిలలనీ ఓ కథ ప్రచారంలో ఉంది. వీటినే దొంతలమ్మ గుండ్లని వ్యవహరిస్తారు. గుట్టమీద ఓ జత పాదముద్రలున్నాయి. ఇవి, ద్వాపరయుగంలో ఇక్కడికొచ్చిన భీమసేనుడివేనంటారు. అలా, ముచ్చటగా మూడు యుగాల్లోనూ మెట్టుగుట్ట ప్రశస్తిని పొందింది.
ఏటా మెట్టుగుట్టపై మహాశివరాత్రి నాడు బ్రహ్మోత్సవాలు వైభవంగా జరుగుతాయి. శివరాత్రి జాగరణ, శివపార్వతుల కల్యాణం నేత్రపర్వంగా సాగుతాయి. శ్రీరామనవమి వేడుకలు, కార్తీక దీపోత్సవాలు ప్రత్యేకంగా నిర్వహిస్తారు. ఆ సందర్భంగా మెట్టుగుట్టను సర్వాంగ సుందరంగా ముస్తాబు చేస్తారు. శివరాత్రి రోజున శివపార్వతుల కల్యాణోత్సవం అనంతరం నిర్వహించే రథోత్సవంలో తేరును లాగితే అవివాహితులకు కల్యాణయోగం ప్రాప్తిస్తుందంటారు.
అంత్యేష్ఠి
సనాతన ధర్మం ప్రకారం మనిషి యొక్క ఆఖరి యజ్ఞం అంత్యేష్ఠి సంస్కారం. ఇష్ఠి అనగా యజ్ఞం. మనిషి చనిపొయిన తర్వాత చేసే అంత్యక్రియలను కూడా ఒక యజ్ఞంలా పరిగణిస్తుంది హిందూ ధర్మం. ఈ ప్రక్రియ ఎలా నడుస్తుందన్నది వివిధ హిందూ శాఖలు, కులాలను బట్టి ఉంటుంది. సాధారణంగా అనుసరించే పద్ధతి... చనిపోయిన మనిషి భౌతిక కాయాన్ని కాల్చి (అగ్ని సంస్కారం చేసి), ఆ అస్తికలు మరియు చితా భస్మాన్ని పవిత్ర నదులలో కలపడం.
అభినవ కాళిదాసు
మహాకవి కాళిదాసు పేరు తమకు బిరుదుగా సంస్కృత కవులలో కొందరున్నారు. వారందరు రచించిన కృతులన్నియు ఇప్పుడు వ్యాప్తిలో లేకున్నా వారు స్వకాలమందు దేశమున ఖ్యాతి కెక్కినవారే అనుటకీబిరుదు ఒక ప్రమాణము. ఇది ఒక కవి ఇచ్చెడి బిరుదు. ఇదే బిరుదు అభినవ్-నవ-నవీన-కలియుగాది విశేషణములతో పలువిధములుగా నున్నది.
ఇతని ఇంటిపేరు వల్లాల వారనిమాత్రము ఈ చంపువునకు టీక ఇచ్చిన మోక్షగుండం అక్కయ్యసూరి తెలిపియున్నాడు. అతనికి ఇతని అసలుపేరు తెలియలేదు. కాని ఇతనికి అభినవ కాళిదాసు బిరుదు కలదు. ఈకవికూడా తన చంపువు తుదన అభినవకాళిదాసు అని వ్రాసుకున్నాడు. ఇతనికీ బిరుదు తెచ్చిన 6అశ్వాసముల ఈ చంపు ఆంధ్రదేశమున పఠనపాఠ్యవ్యవహారమ్ందెక్కువగా వ్యాపించియుండెడిది. ఈకవి క్రీ.శ. 1100 ప్రాంతము వాడు. ఇతడు రచించిన అభినవభారతచంపువు, కలివిడంబనము, భగవత్పాదసప్తతి అనెడి రచనలు దేశమున ఖ్యాతి గాంచలేదు.
మరియొక భాగవతపుచంపువు రచించిన మరియొక అభినవకాళిదాసు గోపాలశాస్త్రి. ఇతని కాలముసరిగ తెలియదు. ఉదయార్పళయము జమీందారు ఆస్థానమునున్నవాడు. ఇతని ఈకృతి ఇపుడు దక్షిణదేశములో కూడా వాడుకలో నున్నట్లు తెలియదుకాని, ఇతడు స్వకాలమున నిరంకుసుడై సరసులు కాని స్వకాలరాజులను ధిక్కరించినవాడని మాత్రము ఈతని చాటువులు కొన్ని చెప్పు చున్నవి. అందలి ఇదొకటి. ఇందితని ఆదరించిన రంగరాజుస్తుతి కూడ గోచరించును.
అసలుపేరు తెలియని మరియొక అభినవకాళిదాసు కవికుంజురుని గురువు. ఈ కవికుంజురుడు భోజప్రబంధమువంటి రాజశేఖరచరిత్ర అను కృతి నిర్మించెను. విద్యానగరపాలకుడైన ఈ రాజశేఖరుని సభలో చోళదేశమునుండి వచ్చిన ధుర్జయుడనువాడు ప్రధాన కవి యట. అతని ఇతని గురువైన నవీనకాళిదాసు ఓడించి అవమానించాడాట. ఈ కవికుంజర సంజ్ఞ కూడా బిరుదుగానే కనబడుతున్నది. ఈకృతిలోని విషయము పరదేశీ విద్వాంసులను రాజసభలో చేరనీయని చోళ దేశ విద్వాంసు అవమానించుట, రాజశేఖరుని సత్కారములను నవీన కాళిదాసాదులు పొందుట. ఈనవీన కాళిదాసు కృతులేవీ కనబడలేదు.
మరియొక అభినవకాళిదాసు నృసింహకవి. ఇతని ఇంటిపేరు తెలియదు. ఇతడు శివరామకవిపుత్రుడు. ఆలూరు తిరుమలకవిమిత్రుడు. చంద్రకళాపరిణయమను సంస్కృత నాటాకమును, హాలాస్యమహత్యమను తెలుగు వచనకావ్యమును నిర్మించిన ఈ తిరుమలకవి అభినవభూతి బిరుదాంకితుడు. సమవయస్కులును, ఆంధ్రులు నైన వీరిద్దరును మైసూరు సంస్థానము ను ఆశ్రయించి గౌరవము పొందినారని తెలుస్తున్నది. ఈ నృసింహకవి నంజయశోభూషణ మనెడి 7 అశ్వాసముల కృతి రచించెను. బరోడా సంస్థానము వారి దీనిని ప్రచురించిరి. ఈకృతి నాయకుడైన నంజరాజు మైసూరు సంస్థాన ప్రధాన సేనానాయకుడై క్రీ.శ. 1750 ప్రాంతమున వన్నెకెక్కినాడు. కావున ఈ కవి కూడా ఇదే కాలమువాడవచ్చును.
అసలుపేరు తెలియని మరియొక అభినవకాళిదాసు ఈ శృంగారకోశబభాణమును రచించిన కవి. విద్యారణ్యమాధవాచార్యులకంటె వేరైన మాధవడని సంక్షేపశంకర జయము రచించెను.
క్రీ,శ. 1790లో జన్మించిన ఈ విద్వత్కవి 1870 ప్రాంతమున స్వర్గస్తులయ్యిర్తి. కాకినాడకు దగ్గరగా నున్న్న గొల్లపాల్ము ఇతని జన్మస్థలము. ఆనాటి పిఠాపురరాజుల సత్కారము లొందిన ఇతడు వేదశాస్త్రపారీణుడు, సంగీతనిధి. ఇతనికి అభినవకాళిదాసు అని బిరుదు కలదు.
సంధి (అయోమయ నివృత్తి)
సంధి : తెలుగులో సంధి (వ్యాకరణం)
సంధి (పుస్తకం) : పుస్తకం
జలసంధి : జలసంధి
శల్య పర్వము ప్రథమాశ్వాసము : సయోధ్య కుదర్చడము.
తిరుమల ప్రసాదం : సంధి నివేదనలు.
బెణుకు : ఆకస్మికంగా కాలుజారుట వలన స్నాయువు లేదా సంధి కండరాలు బాగా లాగబడడం లేదా మలపడడం గాని జరిగి వాచిపోయి తీవ్రమైన నెప్పి కలగడం.
నానాజాతి సమితి : వెర్సైల్స్ సంధి
నాగపంచమి (అయోమయ నివృత్తి)
నాగపంచమి : సినిమా
నాగపంచమి : హిందువుల పండుగ.
కర్మ (అయోమయ నివృత్తి)
కర్మ  : కర్మ
కర్మ : హిందూ మతములోని కర్మ
వన్ ఫ్ల్యూ ఓవర్ ద కుకూస్ నెస్ట్
వన్ ఫ్ల్యూ ఓవర్ ద కుకూస్ నెస్ట్ఆంగ్లం: One flew over the cokoos nest. 1975 అనే అమెరికన్ డ్రామా చిత్రాన్ని మైలొస్ ఫొర్మన్ దర్శకత్వం వహించారు. ఈ చిత్రం కెన్ కెస్సీ రచించిన అదే పేరు ( వన్ ఫ్ల్యూ ఓవర్ ద కుకూస్ నెస్ట్) గల నవల ఆధారంగా నిర్మ్ంచారు. ఈ చిత్రం లొ కథానాయకుడిగా ప్రఖ్యాత అమెరికన్ నటుడు జాక్ నికల్సన్ నటించారు. ఇతర తారాగణం లూయిస్ ఫిషర్, విలియం రెడ్ ఫీల్డ్, బ్రాడ్ డొరిఫ్, డాన్ని డి వీటొ, క్రిస్టొఫర్ లాయిడ్ ఇతరులు నటించారు. ఈ చిత్రంఆస్కార్ అయిదు ముఖ్య విభాగాలు అయిన ఉత్తమ చిత్రం, ఉత్తమ నటుడు, ఉత్తమ నటి, ఉత్తమ దర్శకుడు, ఉత్తమ కథారచన విభాగాలలొ గెలుపొందిన రెండొ చిత్రం. మెదటిది ఇట్ హాపెండ్ వన్ నైట్. మూడొ చిత్రం సైలెన్ స్ ఆఫ్ ద లాంబ్స్ ఈ చిత్రం ఒరెగాన్ అను అమెరికా రాష్ట్రంలొ సాలెం లొ చిత్రీకరించారు.
ఈ చిత్రం AFI's 100 Years... 100 Movies లొ 20వ ఉత్తమ చిత్రంగా నిలిచింది.
కృష్ణా జిల్లా మండలం మరియు గ్రామాల జాబితా
కృష్ణా జిల్లా ఆంధ్ర ప్రదేశ్ రాష్ట్రము నందు కోస్తాంధ్ర ప్రాంతంలో ఉన్నది. కృష్ణా జిల్లాలో మొత్తం 50 మండలాలు ఉన్నాయి. జిల్లాలోని నాలుగు రెవెన్యూ డివిజన్లు అయినటువంటి విజయవాడ, నూజివీడు, మచిలీపట్నం, గుడివాడ మరియు 5 పురపాలక సంఘాలతో విజయవాడ నగరం ఒక మున్సిపల్ కార్పొరేషన్ మాత్రమే కలిగి ఉన్నది.
ఐదు మున్సిపాలిటీలు వాటి సంబంధిత రెవెన్యూ డివిజన్లను కింద సూచించబడ్డాయి :కృష్ణా జిల్లాలో 49 మండల పరిషత్తులు, 1005 రెవెన్యూ గ్రామాలు, 725 గ్రామ పంచాయతీలు ఉన్నాయి. భారతదేశం సెన్సస్ భారతదేశం యొక్క జనాభా 2011 నాటికి, మచిలీపట్నం మండలం 2,38,962 నివాసితులతో అత్యధిక జనాభా మరియు పెదపారుపూడి మండలం కనీసం 31.348 నివాసితులతో జనాభా ఉంది.
ఈ క్రింది పట్టిక వాటి సంబంధిత రెవెన్యూ డివిజన్లను కింద, కృష్ణా జిల్లా మండలాలు వర్గీకరిస్తుంది.
కృష్ణా జిల్లా లోని సంబంధిత మండలాల గ్రామాలు, భారతదేశం యొక్క 2011 జనాభా లెక్కల ప్రకారం వారి జనాభా జాబితా కింది విధంగా ఉన్నాయి.
మూలము:
" గమనిక: విజయవాడ (అర్బన్) ఒక మండలము కానీ ఏ గ్రామాలు లేవు "
ధారా రామనాథశాస్త్రి
ధారా రామనాథశాస్త్రి (జూన్ 11, 1932 - ఆగస్టు 7, 2016) నాట్యావధానిగా సుప్రసిద్ధుడు.
ఇతడు సంప్రదాయక వైదిక కుటుంబంలో జన్మించాడు. ఇతడు 1932, జూన్ 11న ఒంగోలులో సత్యవతమ్మ, వెంకటేశ్వరశాస్త్రి దంపతులకు జన్మించాడు. ఇతని తాత ధారా వెంకట సుబ్బయ్య, తండ్రి వెంకటేశ్వరశాస్త్రి ఇరువురూ నాటకాలలో వేషాలు వేసినవారే. చిన్నప్పటి నుండే నాటకాలు, బుర్రకథలు చూసి ప్రభావితుడయ్యాడు. చీరాల, తెనాలిలలో ప్రాథమిక విద్య పూర్తి చేశాడు. 1947-49 మధ్యకాలంలో గుంటూరు హిందూ కళాశాలలో ఇంటర్మీడియట్ చదువుకున్నాడు. తరువాత బి.ఏ. చదివాడు. మద్రాసు యూనివర్శిటీలో ఎం.ఏ. పూర్తిచేశాడు. 1970లో ఆంధ్ర విశ్వవిద్యాలయం నుండి కె.వి.ఆర్.నరసింహం పర్యవేక్షణలో తెలుగులో కృష్ణకథ అనే అంశం మీద పరిశోధించి పి.హెచ్.డి సాధించాడు.
నాట్యావధాన కళాస్రష్ట, బహుముఖ ప్రజ్ఞాశాలి, ప్రముఖ సాహిత్యవేత్త డాక్టర్‌ ధారా రామనాధ శాస్త్రి (85) శనివారం ఆగస్టు 7, 2016 స్థానిక మామిడిపాలెంలోని తన స్వగృహంలో కన్నుమూశారు.
1953లో ఒంగోలులోని సి.ఎస్.ఆర్.శర్మ కాలేజీలో అధ్యాపకుడిగా చేరి 1995 జూన్ నెల వరకు పనిచేశాడు. ఈ నాలుగు దశాబ్దాలలో ఎందరో శిష్యులను తయారు చేశాడు. ఇతని భార్య పేరు సావిత్రి. ఇతనికి ఆరుగురు కుమార్తెలు, ఒక కుమారుడు ఉన్నారు.
నాట్యావధానము అనే నూతన ప్రక్రియను ఇతడు ప్రారంభించాడు. పృచ్ఛకులు సాంఘిక, చారిత్మిక, ఆధ్యాత్మిక, పౌరాణిక అంశాలలో ఏదైనా ఒక సన్నివేశం చెబితే అప్పటికప్పుడు పది నిమిషాలలో ఆ సన్నివేశానికి తగిన ఆహార్యంతో పాత్రోచితంగా నటించడం ఈ అవధానంలో భాగం. అంటే నాట్యావధాని నటుడు, రచయిత, దర్శకుడు, మేకప్‌మేన్ ఈ నలుగురి పని ఒక్కడే చేయగలగాలి. నటన, సాహిత్య సంపద, ఆశుధోరణి తోపాటు ఆ పాత్రలో పరకాయప్రవేశం చేయగలగాలి. ఈ నాట్యావధానాన్ని మొదట 1953లో ఒంగోలులో ప్రారంభించి సుమారు 500కు పైగా ప్రదర్శనలిచ్చి ఎందరో ప్రముఖులను మెప్పించగలిగాడు. ఈతని నాట్యావధానాన్ని ప్రశంసించిన వారిలో పుట్టపర్తి సత్యసాయిబాబా, కంచి పీఠాధిపతి జయేంద్ర సరస్వతి, పండిట్ రవిశంకర్, ఎ.ఎస్.రామన్, హరీంద్రనాథ్ చటోపాధ్యాయ, పృథ్వీరాజ్ కపూర్, బలరాజ్‌ సహానీ, భారత రాష్ట్రపతి వి.వి.గిరి, ఎన్.టి.రామారావు మొదలైనవారు అనేకులు ఉన్నారు.
ఇతడు కేవలం నాట్యావధానంతోనే సరిపెట్టకుండా రచనలు కూడా చేశాడు. ఇతని రచనలు: